
A jelenléti ív a jegyzőkönyv mellékletét képezi. 
Gergely Zoltán polgármester: Köszönti a megjelenteket és megnyitja az ülést. Megállapítja, hogy a Képviselő-testület határozatképes, minden képviselő jelen van. Jegyzőkönyvvezetőnek Nagy Ilona Rékát javasolja, akinek a személyével a képviselők egyhangúlag egyetértenek. 

Napirendi pontoknak a meghívóban szereplőket javasolja, melyek a következők:

1./Beszámoló a két ülés között végzett munkáról

2./ Beszámoló a 2011. évi költségvetés félévi teljesítéséről

3./ Tájékoztató a Jász Légfegyveres Sportlövész Klub Egyesület 2008 tevékenységéről és középtávú elképzeléseiről 

4./ A szociális igazgatásról és szociális ellátásokról szóló 7/2006. (III. 31.) rendelet módosítása

5./ A 14/2003. (VI. 26.) rendelet módosítása

6./ Aljegyző helyettesítése pályázatok elbírálása

7./ A Szervezeti és Működési Szabályzatról szóló 4/2007. (III. 30.) rendelet módosítása

8./ Folyószámla-hitelkeret megállapításáról szóló 4/2011. (II. 10.) határozat módosítása

9./ Alapító Okiratok módosításai


- Jászárokszállás Város Polgármesteri Hivatala


- Széchenyi István Általános Iskola, Óvoda és Zeneiskola


- Deák Ferenc Gimnázium, Közgazdasági és Informatikai Szakközépiskola
10./ Deák Ferenc Gimnázium, Közgazdasági és Informatikai Szakközépiskola részére német nyelv tanításához félállású státusz engedélyezése

11./ A selejtezési szabályzatok felülvizsgálati kötelezettségéről

12./ Lakbérkedvezmény iránti kérelem elutasítása

13./ Lakásvásárlás helyi támogatása

14./ Önkéntes Tűzoltóság Jászárokszállás Alapszabályának módosítása

15./ Önkéntes Tűzoltóság Jászárokszállás elnökségi üléseiről készült jegyzőkönyvek és jelenléti ívek bekéréséről

16./ A 108/2011. (VI. 30.) határozat módosítása

17./ Ingatlanok kijelölése eladásra

18./ Ingatlanrész megvásárlása

19./ Önkormányzati belterületi utak burkolat felújítása

20./ Jászárokszállás város hatályos belterületi határvonalának megváltoztatásáról

21./  Jászárokszállás, Bajcsy-Zsilinszky u. 22. szám alatti telek szennyvíz közműfejlesztési hozzájárulásról

22./ A Széchenyi István Általános Iskola, Óvoda és Zeneiskola angliai és párizsi kirándulásain résztvevő tanulók támogatásáról

23./ A polgármester együttműködési megállapodásokkal kapcsolatos beszámolója 

24./ A Pénzügyi és Városfejlesztési Bizottság tájékoztatója ingatlan eladásról

25./ Egyebek

Megállapítja, hogy a Képviselő-testület a napirendi pontokat egyhangúlag elfogadta. 

135/2011. (IX. 08.) határozat:

/Napirendi pontok elfogadásáról/

Jászárokszállás Város Önkormányzatának Képviselő-testülete a 2011. szeptember 8-ai közmeghallgatással egybekötött soros ülésének napirendi pontjait egyhangúlag elfogadta. 

Interpellációk 

Gergely Zoltán polgármester: Megnyitja az interpellációs időszakot. 

Dr. Gábris Emese jegyző: Megállapítja, hogy írásbeli interpelláció nem érkezett. 

Gergely Zoltán polgármester: Szóbeli interpellációk megtételét kéri. 

Gergely Béláné képviselő: Az előző ülésen felvetett kérése tárgyában interpellál. A Rákóczi út Vámosgyörk felé vezető részén az útszél mentén a magas fű levágását kérte. Akkor a képviselők úgy határoztak, hogy a Polgármesteri Hivatal vegye fel a kapcsolatot a Közútkezelő Kht-val ez ügyben, valamint hívja fel az utolsó telek tulajdonosának figyelmét a telek gyomtalanítására. Javulást azóta sem lát, ezért érdeklődik a megtett intézkedésekről és arról, hogy mikorra várható eredmény. 
Petró Géza képviselő: A Bajcsy-Zsilinszky utcai beruházással kapcsolatban megállapítja, hogy az átadás óta több helyen félméteres magasságúra megnőtt a fű az út szélén. A beruházást akkor tekinti befejezettnek, ha a lakosok is átveszik gondozásra a területet, sajátjuknak érzik azt. Központilag megoldhatnák, hogy egységesen gaztalanítsák és szakemberrel füvesítsék a területet az átadás előtt. 

Kovácsné Tősér Zsuzsanna képviselő: A közbiztonsággal kapcsolatban fontosnak tartja, hogy a térfigyelő kamerák beszerzésére keressék a pályázati lehetőségeket, mert azokon a településeken, ahol működik, érzékelhetően csökkent a bűnözési arány. Hatszáznál több gyerek jár iskolába, ezért nagyon jónak tartja a polgárőrség reggeli ellenőrzéseit. Régóta kéri a rendőrség együttműködését is, hogy ha állandó posztolásra nem is, de járőrözésre biztosítsanak rendőröket három épület, a Lehel úti óvodánál, a Széchenyi úti és a Szent Vince úti iskolák előtt. Ha egy rendőr járőrözne az épületek között, akkor talán megelőzhető volna egy-egy baleset. Az állampolgárok és a gyerekek biztonságának biztosításában a rendőrségnek is megvan a feladata. Elmondja, hogy a rendőrség közbiztonsági beszámolóját nem fogja elfogadni, ha a helyzet nem változik meg. 
Csőke István képviselő: Kéri, hogy a rendőrségtől a közbiztonság helyzetéről kérjenek tájékoztatást a következő ülésre, hogy pontos képet kapjanak az elmúlt időszak eseményeiről, hány betöréses eset volt pontosan és ne várják meg a szokásos februári beszámoló idejét.

A Ságvári úton a Déryné és a Munkácsy utca közötti járda teljesen eltűnt. Ugyancsak tönkrement a Május 1. utca hídjához vezető járda, amelynek szélesítését is kérték a lakók a könnyebb közlekedés érdekében. 

Gergely Zoltán polgármester: Az interpellációs időszakot nem zárja le, további hozzászólásokra is lehetőséget ad. A vámosgyörki úton történt változás, mert a Közútkezelő Kht. két fogás mélységig lekaszálta a füvet a kérésnek megfelelően. A telek tulajdonosával személyes megbeszélést folytatott, behívatták a Polgármesteri Hivatalba, ahol ígéretet tett arra, hogy két héten belül rendezni fogja a területet, eddig egyéb munkái miatt nem jutott rá ideje. Amennyiben a határidő eredménytelenül telik le, ismét fel fogják szólítani. Felkéri Bakainé Magyari Melinda műszaki irodavezetőt, hogy válaszoljon a Bajcsy utcával kapcsolatos interpellációra. 
Bakainé Magyari Melinda műszaki irodavezető: A Műszaki Iroda munkatársa végigjárta az érintett szakaszokat. Amennyiben elérhető a tulajdonos, személyesen felkéri a gyomtalanításra, amennyiben nem tud beszélni vele, írásos felszólítást küldenek ki. Felszólítás küldésekor három nap haladékot kell adni, csak azt követően tehetnek intézkedéseket arra, hogy az önkormányzat vágassa le és büntessen. A Bajcsy utcán a beruházás része volt a füvesítés, amely nem igazán sikerült. A városnak külön forrást nem kellene erre áldoznia, mert az egy éves bejáráson hibaként feltüntethető a kivitelező részére, akinek díjmentesen pótolnia kell. Sok lakos füvesített a saját szakaszán és gondozza is területet. Ennyi intézkedést tudnak most tenni, nagyjából egy hetet vesz igénybe, amíg vagy a tulajdonos vagy az önkormányzat levágja a füvet. 
Gergely Zoltán polgármester: A Víziközmű dolgozói egy alkalommal már levágták a füvet a nem gondozott részeken. Két alkalommal felszólították az ott lakókat. 
Javasolja, hogy ne várják meg az egy éves bejárást, hanem most érvényesítsék a garanciát. A füvesítésre legalkalmasabb időpont szeptember hónap. A beruházó Colas Zrt. figyelmét felhívják arra, hogy ez is a beruházás külön része volt, amelyet javítani kell. Kéri az érintett lakosokat, hogy gondozzák a telkük előtti szakaszt, mert fontos, hogy a továbbiakban is szép maradjon a terület. 

Elmondja, hogy Jancsó Szabolcs rendőrőrs parancsnok jelezte, hogy később érkezik meg a képviselő-testületi ülésre. A közmeghallgatás ideje alatt várhatóan választ is adhat a közbiztonsággal kapcsolatos kérdésekre. A rendőrőrs kapott egy számítógépet az önkormányzattól, ezzel is segíteni kívánják az adminisztrációs feladatok gyorsabb végrehajtását és többet legyenek az utcán. Várhatóan Jászberényből hamarosan érkezik egy új rendőr, akinek kedvező bérleti díjjal szolgálati lakást biztosít az önkormányzat. Az elmúlt két hétben minden éjszaka két járőröző rendőr volt Jászárokszálláson, a sorozatos betörések miatt. Megjelent a LEADER Pályázat, amelyben közbiztonsággal kapcsolatos kiírás is található, azonban önkormányzatok nem pályázhatnak. A Polgárőrség fog benyújtani pályázatot térfigyelő kamerák telepítésére, amelynél az önrész biztosításában segítséget ad az önkormányzat. Támogatja, hogy a rendőrségi beszámolóra korábbi időpontban kerüljön sor, erről értesíteni fogja a Jászberényi Rendőrkapitányság vezetőjét és a helyi őrs parancsnokát is. Felkéri Bakainé Magyari Melinda műszaki irodavezetőt, hogy a járdákkal kapcsolatos kérdésekre adjon választ. 
Bakainé Magyari Melinda műszaki irodavezető: A járdákkal kapcsolatban számos bejelentkezés érkezett az év folyamán. A második félév során szeretnék a javításokat elvégezni. Sok esetben a lakosok vállalták a munkát, az önkormányzat biztosítaná az anyagokat. Amennyiben a tulajdonos nem tudja elvégezni a munkát, a Víziközmű dolgozói teszik meg. Több járdaszakasz is érintett, még tart a felmérés, mely utcákban újítsák fel a járdákat.

Gergely Zoltán polgármester: A Víziközmű vezetőivel már tartottak megbeszélést, kisebb szakaszokról van szó, ahol idősebb emberek élnek.  A közmunkások és a tavasszal felvett kőműves végzi el a munkákat, illetve azok az utcák elsőbbséget kapnak, ahol a lakók vállalják a munkát, az önkormányzattól kapják az építőanyagot. Jelenleg 5.000.000,- Ft keret áll rendelkezésre járdafelújításra. 

Lezárja az interpellációs időszakot, majd szavazásra bocsátja az interpellációra adott válaszokat. Megállapítja, hogy a Képviselő-testület egyhangúlag elfogadta az interpellációkra adott válaszokat és meghozta az alábbi határozatot: 

136/2011. (IX. 08.) határozat:

/Interpellációkra adott válaszok/

Jászárokszállás Város Önkormányzata Képviselő-testülete az interpellációkra adott válaszokat egyhangúlag elfogadta. 

Gergely Zoltán polgármester: Elmondja, hogy amikor megérkezik Jancsó Szabolcs rendőrőrs parancsnok, további kérdéseket intézhetnek hozzá. 

1. napirend: Beszámoló a két ülés között végzett munkáról 

Gergely Zoltán polgármester: A két ülés között végzett munkáról szóló beszámoló legfontosabb eseményeit ismerteti. 
A két ülés között végzett munkáról szóló beszámoló a jegyzőkönyv mellékletét képezi.

Gergely Zoltán polgármester: Elmondja, hogy az általános iskolában közel hatszáz gyerek tanul, az óvodákba háromszázhúsz gyerek jár. A gimnáziumban első alkalommal indult ötödik évfolyam, közel kétszázötven diák tanul ott. Az intézmények finanszírozása megoldott, a jó oktatási színvonalat tartják, egyetlen akadályozó tényező sem merült fel az évkezdéskor.  
Csőke István képviselő: A városközpont felújítási beruházással kapcsolatban arról érdeklődik, hogy garanciális javításokra van-e még lehetőség, mert több helyen is javításra van szükség. 

Gergely Zoltán polgármester: Több kivitelező végezte a munkákat, a piacteret építő céggel szemben nehezen volna érvényesíthető a garancia igény, mert felszámolták a vállalkozást. A Prohászka utcán két helyen kell javítást végezni, de összességében kevés helyen szükséges. 

Csőke István képviselő: A javításokat még az ősz folyamán, az esős időszak előtt el kellene végezni. 

Bakainé Magyari Melinda műszaki irodavezető: A bejárásra szeptember 12-én kerül sor, ezeket a hibákat felveszik jegyzőkönyvbe és valószínűleg a fagy beállta előtt ki is tudják javítani. 

Gergely Béláné képviselő: A Dobó úti óvodacentrum építésével kapcsolatban elmondja, hogy bár építkezés előtt nem szokás növényeket ültetni, de kéri, hogy amint lehet, az ősszel kezdjék meg a fásítást-bokrosítást. Nagyon rossz volna, ha a gyerekek árnyékot nem adó fák, bokrok között játszanának még jövőre. A látványtervek szerint gyönyörű épület lesz az óvodacentrum, remélhetőleg a kivitelezés is így sikerül majd. 

Gergely Zoltán polgármester: A fásítást már az őszre tervezték is, de nagyon nehéz megtalálni azt a helyet, ahol a kivitelezés során nem sérülnek meg. Hat-hét éves fákat fognak ültetni. 
Drapos Béláné alpolgármester: A megújuló energiák hasznosításához fűződő esetleges pályázatokkal kapcsolatban arról érdeklődik, milyen témákban indulhatna el az önkormányzat. 
Gergely Zoltán polgármester: Az energiatakarékosság egy teljes épület kialakításánál fontos. Intelligens fűtési rendszerek kialakítására kell törekedni, olyan beruházásokat kell találni, amely a legkevesebb költséggel jár. A lakosság számára 1,6 milliárd forint kerettel hirdettek meg energiatakarékossági pályázatokat, amely három nap alatt betelt. 
Jelenleg csak a LEADER-pályázatban, bemutató helyre vonatkozóan lehet pályázni, de várható további pályázat is. Ezekre készülni kell engedélyes tervekkel, mert rövid határidővel ezek nélkül nem lehet pályázatot beadni.  A jelenlegi kiírásban szeptember 29-ig lehet a LEADER-hez eljuttatni az ötleteket. Az első körben a Polgármesteri Hivatal udvarán építenének meg egy bemutató fűtőművet. 
Csomor János képviselő: A Kossuth úti óvodából a Lehel úti óvodába kerültek át a gyerekek. Köszöni a szülők türelmét, hogy figyelemmel voltak az átszervezésre, a Lehel úti óvoda felújítását. Az óvodába mintegy kétszázhúsz gyermek jár, minden helyiséget felújítottak, és megszépült az udvar is. Közel húsz darab, öt-hat méteres facsemetét ültettek el, melyek üde színfoltjai az udvarnak. Több mint húszmillió forintba került a felújítás, melyet önerőből finanszíroztak. Idén növekedett a gyereklétszám az óvodákban és az iskolákban is. Az általános iskola létszáma hamarosan átlépi a hatszázat, a Lehel úti iskolából az alsó tagozatosokat áthelyezték a Szent Vince úti épületbe és a negyedik osztályosokat a „bankiskola” épületbe. A délutáni napközis foglalkozásra a Szent Vince úti épületben kerül sor. Minden napközis csoportban harminc gyermek van, valamennyi csoportszobát felújították. Az elmúlt év során mintegy 64 millió forint értékben sikerült az önkormányzat segítségével infokommunikációs eszközök beszerzését, kiépítését megvalósítani pályázati lehetőségekkel. A gyermekeket szinte minden teremben interaktív tábla segíti, több teremben minden gyermeknek saját számítógépe van és az iskola két kiépített számítástechnikai és nyelvi laborral rendelkezik. Minden teremben elérhető a vezeték nélküli internethálózat, az óvodák is bekapcsolódtak a kompetencia-alapú oktatás-nevelésbe. A Lehel úti óvodában vezeték nélküli internet kapcsolat van, már az óvodások is ismerkednek az eszközökkel. A város nagy értéke, hogy míg a jászsági települések szinte mindegyike iskolatársulási tag, itt önállóan működik az iskola. A tanév zökkenőmentesen, az előző évi pedagóguslétszámmal indult. Köszönetet mond azért, hogy az önkormányzat nem vont el támogatást az iskolától és segíti a gyermekek nyári táboroztatását is. Közel száz gyermeknek biztosítottak szervezett tábort. Arról érdeklődik, hogy a helyi vállalkozások társasági adójából várható-e támogatás a sportegyesületek számára.

Gergely Zoltán polgármester: A sportegyesületek társasági adóból való támogatása nagyon fontos segítség lehet. A törvény szerint sportegyesület veheti igénybe a támogatást, önkormányzat csak segítséget nyújthat a törekvésekben. A sportegyesület vezetőjével parkoló kiépítéséről és a Víziközmű kihasználatlan területén egy edzőpálya kialakításáról tárgyaltak. A másik cél a mostani pálya öntözőrendszerének kialakítása. Az öltöző átalakítására benyújtott pályázat elbírálása folyamatban van, 20 millió forint támogatásra pályázott az önkormányzat. Amennyiben sikeres lesz a pályázat, még az idei évben elkezdik a felújítást. Az önkormányzat által meghatározott, a költségvetésben szereplő támogatás kifizetése megtörtént, minden hónapban az előző havi elszámolás után a sportegyesület megkapja a tárgyhavi támogatást és megfelelően elszámol azzal. A sportpálya kerítését önkormányzati hozzájárulás nélkül sikerült felújítani. A kilencvenes években a főszponzor nem az önkormányzat volt, hanem vállalkozások. A társasági adóból való finanszírozás várhatóan változást hoz és újra több cég vállalja majd sportegyesületek támogatását. 
Petró Géza képviselő: Arról érdeklődik, hogy az Ipari Parkban lévő szabad területekre van-e konkrét érdeklődés. 

Gergely Zoltán polgármester: Egy összeszerelő üzem, egy logisztikai bázis és egy elektronikus hulladékbontó számára kerestek helyet. A helyi cégek is folyamatosan fejlesztenek, az egyik napirendi pontban tárgyal majd a Testület a Rosenberger Magyarország Kft. szándéknyilatkozatával kapcsolatban egy előterjesztést. 

Dr. Olajos Gyula képviselő: A Recyco Kft. beruházásával kapcsolatban arról érdeklődik, hogy milyen fejlemények vannak az építkezésnél, mert a munkák folytatására vonatkozóan az augusztusi határidő letelt. 
Gergely Zoltán polgármester: Az új képviselő-testület új megállapodást kötött a Recyco Kft-vel, amely mentesíti az önkormányzatot bármilyen kötbér vagy kármentesítése alól. Arról is megállapodtak, hogy amennyiben a cég 2011. augusztus 31-ig nem folytatja az építkezést, térítés nélkül és bármilyen költség visszafizetése nélkül a telek adott formájában visszakerül az önkormányzat tulajdonába. Ez a határidő elmúlt, a Recyco Kft. az építkezést nem folytatta. A dokumentumok összeállítását követően ügyvédhez fordul az önkormányzat a megállapodás szerinti végrehajtás érdekében. 
Lezárja a vitát. A két ülés között végzett munkáról szóló beszámolót szavazásra bocsátja. Megállapítja, hogy a Képviselő-testület egyhangúlag elfogadta a beszámolót és meghozta az alábbi határozatot: 

137/2011. (IX. 08.) határozat:

/Két ülés között végzett munkáról szóló beszámolóról/

Jászárokszállás Város Önkormányzatának Képviselő-testülete a két ülés között végzett munkáról szóló beszámolót egyhangúlag elfogadta. 

2. napirend: Beszámoló a 2011. évi költségvetés félévi teljesítéséről

Gergely Zoltán polgármester: A költségvetés félévi teljesítéséről szóló beszámoló nagyon fontos támpontot jelent arra vonatkozóan, hogy mi várható az év végéig, hogyan alakul a város költségvetésének teljesítése. A város nagy valószínűséggel nem adósodik el ebben az évben sem, a kitűzött fejlesztési célokat meg tudják valósítani. Az intézmények tovább működhetnek, nem kerül sor összevonásra, létszámleépítésre. Nagyon sok dolgozónak van lehetősége az idei évben kérni a nyugdíjazását, illetve többen szülési szabadságon vannak. Új dolgozót csak nagyon indokolt esetben lehet felvenni, az intézmények közti átcsoportosítást részesítik előnyben. A feladatköröket úgy határozták meg, hogy mindenkinek több munkát kell végezni, mivel a bérre jutó kiadásokból nem tudnak fejlesztéseket végezni a városban. Az önkormányzat minden számlát időben kiegyenlített, a hitelek visszafizetésére rendelkezésre állnak a források, nem került sor kötvénykibocsátásra sem. Az önállóan működő és a nem önálló intézmények is csak polgármesteri vagy jegyzői engedéllyel vehetnek fel új dolgozót és előzetesen meg kell vizsgálni az átcsoportosítás lehetőségeit. Minden intézményben csak bevételarányosan lehet kiadásokat vállalni a második félévben is. 
A csatorna beruházással együtt összesen 504.452.000,- Ft hitelállománya van az önkormányzatnak, melynek egy része húsz éves futamidejű, kedvezménye kamatozású hitel. Rövid lejáratú folyószámlahitel összege 147.117.000,- Ft volt, munkabérhitelt nem vettek fel az idei évben. Körültekintően tervezték meg az adóbevételeket is, a kintlévőségekre még jobban figyelni kell. A Víziközmű esetében 20 millió forint körüli összeget jelent. A törvényi változásoknak köszönhetően már közjegyző is elrendelheti a végrehajtást, már volt sikeres eset is. Kéri a lakosokat, hogy helyi adó vagy szolgáltatási díj elmaradással bíró személyek keressék fel a Polgármesteri Hivatalt közös megoldás érdekében. A követeléseket elengedni nem lehet, mert nagyon sok kiadásnak szolgálnak fedezetül. Megköszöni az önkormányzati dolgozók féléves munkáját, bízik a hasonlóan eredményes folytatásban. A pénzügyi bizottsági ülésen elhangzottak szerint 2009-ben közel 60 millió forinttal több állami támogatást kapott az önkormányzat, mint az idei évben. 
Petró Géza képviselő: Az első féléves gazdálkodás az egyensúly jegyében zajlott, a Pénzügyi Bizottság egyhangúlag támogatta a beszámolót. 

Kovácsné Tősér Zsuzsanna képviselő: Az Egészségügyi, Szociális és Családvédelmi Bizottság egyhangúlag támogatta a beszámolót. Az elhangzott vélemények szerint a fő célkitűzést sikerült betartani, az önkormányzat megpróbálta kötelező és vállalt feladatait maradéktalanul teljesíteni, így az egészségügyi, oktatási és szociális ellátás zavartalan működését. Reményeik szerint a bevezetett létszámstop az elvégzett munka színvonalára nem fog rossz hatással lenni, mert a dolgozók terheltsége igen nagy. Szoros költségvetés, szigorú és megfontolt végrehajtás jellemzi az első félévet. A bizottság törekedni fog arra, hogy az igényelt átmeneti segélyek a Víziközmű felé tartozóknál elsősorban a kintlévőségek csökkentésére szolgáljon. 

Csomor János képviselő: Az Oktatási, Sport és Ügyrendi Bizottság tárgyalta az előterjesztést. Az intézmények energiaköltségei változnak az évszakok szerint, feszített gazdálkodással működtek. A személyi feltételeknél nem történt létszámcsökkenés. Személycseréket az intézmények közötti egyeztetéssel, illetve közmunkások foglalkoztatásával oldják meg a feladatokat. Jelentős megtakarítást érnek el ezzel a megoldással, amit a későbbiekben is szeretnének igénybe venni. 
Gergely Béláné képviselő: Az első féléves beszámoló visszaigazolást ad arról, hogy jól dolgoztak-e az elmúlt időszakban és mit kell korrigálni a következő hónapokban. Nehezen elképzelhetőnek tartja, hogy a jelenleginél szigorúbb költségvetéssel gazdálkodjon az önkormányzat. Az adóbevétel valamivel magasabb lett a tervezettnél, amely az év végére azonban eltűnhet. Bízik benne, hogy a többlet inkább növekedni fog, mert a második félévben várható többletkiadásokkal kell majd szembenézni, amelyek a tervekben, előirányzatokban nem szerepelnek. Az ÁNTSZ nagyon szigorú előírásokat tett a gyermekétkeztetésben az ételek összetételére, elkészítésére vonatkozóan, amely jelentősen drágítja majd az előállítás költségét. Nagy előnyt jelent, hogy az önkormányzat saját konyhával rendelkezik, nincs kiszolgáltatva a piaci szolgáltatóknak. Az önkormányzat hitelállománya évek óta kezelhető mértékű, a beruházási hitel nem aggasztó, a likviditási hitel nagysága a jelenlegi körülmények között igen megnyugtató mértékűnek mondható. 

Kaszab László lakos: A vámosgyörki út mellett található vízelvezető árkok besüllyedtek, a víz lassan nem tud lefolyni. A közbiztonsággal kapcsolatban arról érdeklődik, hogy a rendőrök miért nem hajlandóak együtt dolgozni a polgárőrökkel. 
A lakosság nehezményezi, hogy az igazoltatásokkor különösen a kerékpárosokkal foglalkoznak, miközben a közbiztonság nagyon alacsony szintű. Nem foglalkoznak a lakosokkal, autóval közlekednek, nincs velük kontaktusuk. 
Gergely Zoltán polgármester: Elmondja, hogy Jancsó Szabolcs rendőrőrs parancsnokot várják a közmeghallgatásra, ő válaszolni tud a kérdésekre. Lezárja a 2011. első féléves gazdálkodásáról szóló vitát. Szavazásra bocsátja a beszámolót. Megállapítja, hogy a Képviselő-testület egyhangúlag elfogadta a beszámolót és meghozta az alábbi határozatot:

138/2011. (IX. 08.) határozat:

/A 2011. évi költségvetés félévi teljesítéséről szóló beszámoló elfogadásáról/

Jászárokszállás Város Önkormányzatának Képviselő-testülete a 2011. szeptember 8-ai közmeghallgatással egybekötött soros ülésén a 2011. évi költségvetés félévi teljesítéséről szóló beszámolót egyhangúlag elfogadta. 

Közmeghallgatás

Gergely Zoltán polgármester: A közmeghallgatás keretében további véleményeket vár a hallgatóságtól. A rendőrség egyre több információval rendelkezik a betörésekről, bízik benne, hogy mielőbb elkapják a tetteseket. A Széchenyi útra vonatkozóan a vízügyi szakemberekkel elkészíttették a terveket. A Vámosgyörk felől esetlegesen érkező árvíz megállítására az olajtározó csatornáját a Gyöngyös-patakba közvetlenül beköttetnék és a depóniát meghagynák. Az illetékes minisztériumtól kértek állásfoglalást a tervekkel kapcsolatban. Az ÉKÖVIZIG vezetőjével tartott személyes megbeszélést követően támogató állásfoglalást kaptak a tervekre vonatkozóan. A környező állami területeket, közel egy hektár nagyságban meg kell vásárolni, amelyek értéke mintegy 3 millió forint. Az önkormányzat tulajdonában lévő területeket csereként ajánlanák fel érte. A Szarvágy-patak védműve tervének elkészítése 5 millió forintba került, a bekerülési költsége 400 millió forintot tenne ki. A tervek szerint akár két ütemben is elkészíthetnék a védművet. A futó pályázathoz első feladat a nem önkormányzati tulajdonú szükséges területek megszerzése. A tervek elkészítésénél felhasználták azokat az összegeket, amelyeket a lakosok visszaadtak az árvíz után. 
Kaszab László lakos: A Széchenyi utcán a Vámosgyörk felől érkezőknek bal oldali árok szinte teljesen eltűnt, a gyűrűk elsüllyedtek. Valamilyen megoldást kell találni, mert a víz nem jut el a csatornába. 

Arról érdeklődik, hogy Jászárokszálláson miért cserélődnek ilyen sűrűn a rendőrőrs parancsnokok.

Gergely Zoltán polgármester: Tizenhat közmunkás dolgozik jelenleg az önkormányzatnál, ezért felmérik, hogy mely területeken dolgozzanak és ha lehet, ezzel a szakasszal kezdenek. A rendőrség nem önkormányzati irányítású, hanem a belügyminisztérium vezetése alá tartozik. A települési rendőrparancsnok kinevezésében egyetértési joga van az önkormányzatnak, beleszólási joga nincs. 
Kaszab László lakos: A rendőröknek és a polgárőröknek nem egyszerre kellene járőrözniük. A polgárőrök önerőből járőröznek hétvégeken, a rendőröket hétköznapi, éjszakai járőrözésre is beoszthatnák. Akkor nem reggel nyolctól lennének szolgálatban, hanem akár éjféltől négy órában, és így eloszthatnák időben.  A lakóknak nagy gondot okoz az, hogy egyesek mindent ellopnak és nem lehet semmit a portákon hagyni. A lakosok folyamatosan keresik fel a polgárőröket a gondjaikkal, volt, aki elmondta, hogy megbüntette a rendőr, mert világos nappal nem égett a lámpája. 

Gergely Zoltán polgármester: Az ülésről készült jegyzőkönyvet megküldik a Jászberényi Rendőrkapitányságnak és kérni fogják, hogy ezen változtassanak. Ha kellő létszámban biztosított a rendőrőrs létszáma, akkor jutna nappalra is rendőr. A gond az, hogy évek óta nincs feltöltve a létszám és folyamatosan cserélődnek a rendőrök is. 

Kaszab László lakos: A lakosság csak azt érzékeli, hogy a rendőrök folyamatosan úton vannak, de kontaktust nem lehet felvenni velük. Azokkal, akik a problémákat okozzák, nem csinálnak semmit. 
Gergely Zoltán polgármester: Sulyok Sándor úr felhívta már arra a figyelmét, hogy a járőrök dolgozzanak együtt a polgárőrökkel. Nem a helyi rendőrök döntése, biztos, hogy így kapták a parancsot. Annak megfelelően végzik a dolgukat. Bizonyára oka volt ennek, elzárkóznak tőle. A parancsnok azt mondta, hogy felveszi a kapcsolatot Sulyok úrral, de a közös járőrözésről nem lehet szó. 
Kaszab László lakos: Mindenhonnan azt hallani, hogy a rendőrök a polgárőrökkel együtt dolgoznak, árokszállási viszonylatban egészen más a helyzet. 

Gergely Zoltán polgármester: Felveszi Dr. Halmai Ferenc kapitány úrral is a kapcsolatot és Sulyok Sándor úrral együtt fel is keresi a kapitányságon. 
Kaszab László lakos: A lakosság nincs tisztában azzal sem, hogy pontosan mennyi betörés volt mostanában. 

Farkas János lakos: Elmondja, hogy a Városi Kábeltelevízió képviselőjeként a rendőrségtől olyan tájékoztatást kapott, hogy egyelőre nincs előrelépés az ügyben. Az országos médiába is bekerülhetne ez a hír, mert akkor az illetékesek bizonyára jobban törekednének a helyzet megoldására. Végigjárta az Ady Endre és Mikes utcákon, látszott a csapás, ahol a tolvajok végigmentek. 
Gergely Zoltán polgármester: A rendőrök is jártak helyszínen több alkalommal, a visszajelzés szerint nem találtak ott embereket. Alpolgármester Asszony is tett ezzel kapcsolatban bejelentést, mert akkor volt mozgás a területen. A járőrök azonban már nem találtak senkit. A rendőrök erejüknek megfelelően le fogják zárni ezt a sorozatot, de az önkormányzat csak kérhet a rendőrségtől. A betörések pontos számáról nincs adat, de amíg hivatalos számot nem közölnek, addig az árhíreknek hisznek az emberek. 
Risai László lakos: Véleménye szerint, a statisztikák alapján bűnügyileg Jászárokszállás nem fertőzött település. A rendőröknek reálisan kell kezelniük az eseményeket, vélhetően fontosabb feladatuk is volt. A közösségi összefogás is nagyon fontos. 

Gergely Zoltán polgármester: Hangulatkeltésre az használható ki, ha a rendőrség nincs a helyzet magaslatán. Mindenki érdeke, hogy mások értékeit eltulajdonító személyek felelősségre legyenek vonva. Az összefogásnak ott kellene kezdődnie, hogy házalóktól ne vegyenek áron alul semmilyen gépet, mert azt valaki mástól is ellophatták. Ha nincs orgazda, vagy kereslet, akkor nem érné meg ellopni ezeket a tárgyakat. 

Kovácsné Tősér Zsuzsanna képviselő: Évek óta próbálja elérni azt, hogy hatással legyenek a rendőrségre. A polgárőrökkel vegyék fel a kapcsolatot, több településen együtt járőröznek. Nem indokolja semmi, hogy a szükségesnél több, helyszínt biztosító rendőr legyen egy eseménynél. Ha reggel nincs senki az iskolák környékén, vagy ügyeletben sem érhető el senki, miért van hat rendőr egyszerre szolgálatban. Személyes élménye is volt azzal kapcsolatban, hogy nem sikerült elérni időben, szolgálatban lévő rendőrt. 
Gergely Zoltán polgármester: Az őrsparancsnokkal többször tartott megbeszélést a közös járőrözésről, de azt mondta, hogy nem lehet róla szó. Azt megígérte, hogy szorosabbra fűzik a kapcsolatot. 

Kaszab László lakos: Egy nem helyi rendőr nem is ismeri az utcákat, nem tudja, merre kellene mennie. 

Gergely Zoltán polgármester: Ígéretet tesz rá, hogy felkeresi Dr. Halmai Ferenc kapitány urat és egyeztetést kezdeményez. Lezárja a közmeghallgatást. Szünetet rendel el. 

Szünet elrendelése 16 óra 02 perc és 16 óra 10 perc között. 

3. napirend: Tájékoztató a Jász Légfegyveres Sportlövész Klub Egyesület 2008 tevékenységéről és középtávú elképzeléseiről 
Gergely Zoltán polgármester: Felkéri Risai László elnököt a Jász Légfegyveres Sportlövész Klub tájékoztatójának beajánlására. 
Risai László elnök: Elmondja, hogy az egyesület 2008-ban alakult és már jó eredményeket értek el a versenyeken. A Deák Ferenc Gimnáziummal jó kapcsolatot ápolnak, az egyesület a szükséges tárgyi és anyagi feltételeket még nem tudta teljesen megvalósítani. Lőpavilont terület hiányában nem tudnak építeni. Az elnökséget várhatóan átadja a következő választáskor egy másik tagnak és edzői feladatokat kíván a későbbiekben ellátni. Keresni kell a középtávú tervek megvalósításának lehetőségeit. Bízik abban, hogy a mostani támogatást a következőkben is megkapják és köszöni az eddigiekért. 
Drapos Béláné alpolgármester: Az elmúlt három évben végig szabályosan működött az egyesület. A szervezeten belüli összefogásnak eredménye is lett. Számos versenyt lebonyolítottak már a gimnáziumban, amelynek vezetősége lehetőséget biztosított erre. Az országos versenyeken jó eredményt értek el az elmúlt időben. 2012-ben lesz elnökség választás a civil szervezetnél, négy év után lehet új vezetőt választani. A művelődési ház és az önkormányzat is segítette az egyesületet. A közeljövőben várhatóan nem épül lőpavilon, javasolja, hogy pályázati forrást keressenek ennek megépítésére. Köszöni az egyesület és Risai László elnök munkáját. 

Csomor János képviselő: Az ifjúsági és felnőtt mezőnyben is sok szép eredményt értek már el versenyeken. Jászárokszálláson már korábban is volt kispuskás és légfegyveres csapat, múltja van a sportágnak és sokaknak nyújt hasznos szabadidős elfoglaltságot az egyesület. Keressék a vállalkozások, cégek támogatását is. Köszönetét fejezi ki, hogy számos fiatalnak és felnőttnek hasznos foglalkozást hoztak létre. 

Gergely Zoltán polgármester: További sok sikert kíván az egyesület további működéshez is. A tájékoztatóról szavazást nem kell elrendelni. 
4. napirend: A szociális igazgatásról és szociális ellátásokról szóló 7/2006. (III. 31.) rendelet módosítása

Gergely Zoltán polgármester: A szociális rendelet módosításának ismertetésére felkéri Dr. Gábris Emese jegyzőt. 

Dr. Gábris Emese jegyző: A 2010. CLXXI. törvény szeptember 1-jén átfogóan módosította a lakásfenntartási támogatás szabályait. A jogosultsági jövedelemhatárt a törvény az öregségi nyugdíjminimum 250% -ában határozta meg, amely 71.250,- Ft egy főre eső jövedelmet jelent. Ez korábban 42.750,- Ft volt. Eltörölte a lakásfenntartási költségek jövedelmen belüli arányára vonatkozó előírást, a tényleges jövedelem küszöböt, amely a ténylegesen jogosultak körét tovább szűkítette, mint a jogszabályi értékhatár. Az egy főre eső jövedelem helyett bevezetésre került a fogyasztási egységek szerint számított jövedelem, és a támogatásnál vizsgálni kell az igénylők vagyoni helyzetét. A támogatást elsősorban természetben kell nyújtani. A módosítás fő célja a szociális gáz- és távhő támogatás megszűnése okán ellátás  nélkül maradtak bevonása a lakásfenntartási támogatás rendszerébe. A településen jelenleg 65 fő részesül normatív lakásfenntartási támogatásban, amely havonta 404.407,- Ft-ot jelent, 6.200,- Ft-os átlagösszeggel. Ennek 90%-át a központi költségvetés biztosítja. A szociális törvény kötelezővé teszi a helyi lakásfenntartási támogatás nyújtását, amelyet az önkormányzat vagy önállóan nyújt vagy kiegészítő támogatásként. Az önkormányzat eddig ezt önálló támogatásként nyújtotta, az kaphatta meg, akinek az egy főre jutó havi jövedelme nem haladta meg az öregségi nyugdíjminimum 200%-át. Jelenleg 16 fő részesül helyi lakásfenntartási támogatásban, amely összesen 44.000,- Ft kiadást jelent az önkormányzatnak, melyet 100%-ban önállóan visel. A normatív lakásfenntartási támogatás jövedelemhatárát a törvény magasra tette, ezért ezt önálló ellátásként helyi szinten tovább emelni rendkívül költséges lenne. Ezért javasolja, hogy a továbbiakban ne önálló lakásfenntartási támogatásként nyújtsák a helyi lakástámogatást, hanem annak kiegészítéseként, azoknak, akiknek az egy fogyasztási egységre jutó jövedelme a 28.500,- Ft-ot nem haladja meg és a számukra normatív támogatásként nyújtott összeg a 3.000,- Ft-ot nem haladja meg. A normatív lakásfenntartási támogatásukat egészítené ki az önkormányzat havonta 1.000,- Ft-tal. A helyi támogatásra külön kérelmet nem kellene benyújtani, az a normatív támogatással egyidejűleg hivatalból kerülne megállapításra. A szociális rendeletet még egy pontban kell módosítani, mert szeptember 1-től a bérpótló juttatás elnevezés foglalkoztatást helyettesítő támogatásra módosul és ezt át kell vezetni a helyi rendeleten is. 
Kovácsné Tősér Zsuzsanna képviselő: Az Egészségügyi, Szociális és Családvédelmi Bizottság tárgyalta a rendeletmódosítást és egyhangúlag elfogadásra javasolta az előterjesztést. Kéri, hogy a Jászvidék című havilapban is tegyék közzé a rendeletet, hogy a lakosság is minél pontosabban értesüljön a változásokról. 

Csomor János képviselő: Az Oktatási, Sport és Ügyrendi Bizottság tárgyalta az előterjesztést és elfogadásra javasolta azt. Megállapították, hogy a jogosultságra vonatkozó jövedelemhatárt közel 30.000,- Ft-tal megnövelték, amely sokakat fog érinteni. A lehetőségekhez mérten igyekszik segítséget nyújtani a rendeletmódosítás a törvényi változások figyelembevételével. 

Gergely Zoltán polgármester: Több, mint ezerháromszáz gáz ártámogatást kapott lakos volt a városban. A rendeletmódosítással nyolcszázhét támogatottra csökken a szám a törvényi előírások szerint. 

Szavazásra bocsátja az előterjesztést. Megállapítja, hogy a Képviselő-testület a rendeletmódosítást egyhangúlag elfogadta és megalkotta az alábbi rendeletet: 
Jászárokszállás Város Önkormányzata Képviselő-testületének 16/2011. (IX.09.) önkormányzati rendelete a szociális igazgatásról és szociális ellátásokról szóló 7/2006. (III.31.) rendelet módosításáról

A rendelet a jegyzőkönyv mellékletét képezi. 

5. napirend: A 14/2003. (VI. 26.) rendelet módosítása

Gergely Zoltán polgármester: Felkéri Dr. Gábris Emese jegyzőt a 14/2003. (VI. 26.) rendelet módosításának ismertetésére. 

Dr. Gábris Emese jegyző: A gyermekek védelméről és a gyermekek pénzbeli ellátásáról szóló 14/2003. (VI. 26.) önkormányzati rendelet szabályozza az önkormányzat által nyújtott tankönyvtámogatás mértékét. Ez eddig az öregségi nyugdíjminimumhoz igazított százalékos formában került meghatározásra az általános iskolásoknál, középiskolásoknál, főiskolásoknál, egyetemistáknál differenciálva. Az öregségi nyugdíjminimum évek óta nem változott, ezért az összegek sem emelkedtek. Az iskolakezdéssel járó eszközök árai minden évben növekednek. A főiskolai és egyetemi hallgatókat indokolatlan megkülönböztetni, mert a jegyzeteik, tankönyveik árában nincs számottevő különbség, amely ezt indokolná. 2011-től megszűnt az állam által adott általános tankönyvtámogatás, amely 1.000,- Ft-ot jelentett gyermekenként. Így csak a 12.000,- Ft/fő ingyenes tankönyvtámogatás maradt meg, amelyet az iskola kap az ingyenes tankönyvek finanszírozására. Javasolja, hogy az önkormányzat által nyújtott támogatás összegét ne százalékos formában, hanem konkrét összegekben határozzák meg, emelve a korábbi összegeken. Általános iskolánál 4.000,- Ft, középiskolánál 6.000,- Ft, főiskolánál és egyetemnél egységesen 9.000,- Ft-ra nőne. 
Csomor János képviselő: Az Oktatási, Sport és Ügyrendi Bizottság tárgyalta az előterjesztést. A központi támogatásból nem részesülő gyermekek számára adnának támogatást. A megszűnt korábbi támogatás több száz gyermeket érint. Van olyan általános iskolás évfolyam, ahol 17-18.000,- Ft-ot kell egy gyermek tankönyveire kifizetni. 
Az általános iskolában 280 fő gyermeket érint a változás. A bizottság egyhangúlag támogatásra javasolta az előterjesztést. 

Gergely Zoltán polgármester: A költségvetési kiadás összege kétmillió forint. Az általános iskolában 3.420,- Ft-ról növekszik 4.000,- Ft-ra a támogatás, míg a gimnáziumnál 5.700,- Ft-ról 6.000,- Ft-ra, a főiskolásoknál 7.125,- Ft volt, az egyetemistáknál 8.850,-Ft, amely egységesen 9.000,- Ft-ra növekszik. A hirdetmények megjelentek az eljáró diákok részére, iskolalátogatási igazolás és nyomtatvány kitöltése szükséges, egyéb módon nem kell elbírálni.
Kovácsné Tősér Zsuzsanna képviselő: Az Egészségügyi, Szociális és Családvédelmi Bizottság megtárgyalta az előterjesztést és egyhangúlag támogatta azt. Az igényléshez a tankönyvvásárlást igazoló számla szükséges, ugyanakkor számos egyetem interneten teszi elérhetővé a jegyzeteket. Hogyan juthatnának hozzá a támogatáshoz az érintett hallgatók, hiszen ugyanúgy nagy költséggel jutnak hozzá a jegyzetekhez. Javasolja, hogy a formanyomtatványt tegyék fel a városi honlapra is. 
Gergely Zoltán polgármester: Szó szerint véve a rendelet tankönyvtámogatást biztosít, akinek nincs tankönyve jelenleg nem tudja igénybe venni. Jövőre érdemes lesz újból módosítani rajta. 

Szavazásra bocsátja az előterjesztést. Megállapítja, hogy a Képviselő-testület egyhangúlag elfogadta a módosítást és megalkotta az alábbi rendeletet:

Jászárokszállás Város Önkormányzata Képviselő-testületének 17/2011. (IX. 09.) rendelete a gyermekek védelméről és a gyermekek pénzbeni és természetbeni ellátásáról szóló 14/2003. (VI.26.) rendelet módosításáról

A rendelet a jegyzőkönyv mellékletét képezi. 
6. napirend: Aljegyző helyettesítése pályázatok elbírálása

Gergely Zoltán polgármester: Az aljegyző helyettesítésére beérkezett pályázatok elbírálásával kapcsolatban kéri a bizottsági vélemény ismertetését. 

Csomor János képviselő: Az Oktatási, Sport és Ügyrendi Bizottság tárgyalta az előterjesztést. A kiírásra három pályázat érkezett, amelyek azonban a kiírási feltételeknek nem feleltek meg, ezért elutasították ezeket. A bizottság a határozati javaslatot egyhangúlag elfogadásra javasolja. 

Gergely Zoltán polgármester: A határozati javaslat szerint a Képviselő-testület nyilvánítsa eredménytelennek a pályázatot és egyúttal határozzon úgy, hogy újabb pályázatot nem ír ki és más módon oldja meg a helyettesítést. 
Szavazásra bocsátja a határozati javaslatot. Megállapítja, hogy a Képviselő-testület egyhangúlag elfogadta a javaslatot és meghozta az alábbi határozatot:

139/2011. (IX. 08.) határozat:

/Aljegyző helyettesítése pályázatok elbírálásáról/

Jászárokszállás Város Önkormányzatának Képviselő-testülete az aljegyző helyettesítése munkakör betöltésére a Z.122/2011. (VI.30.) határozatával kiírt pályázatra beadott pályázati anyagokat áttanulmányozta és a helyi önkormányzatokról szóló 1990. évi LXV. törvény 10.§ (1) bekezdésében biztosított hatáskörében eljárva a pályázatot eredménytelenné nyilvánítja.

A Képviselő-testület a kinevezett aljegyző helyettesítésére nem ír ki újabb pályázatot.

Határidő: értelemszerűen

Felelős: Gergely Zoltán polgármester

Erről értesül: 
1./ Pályázók – a jegyző útján

                            2./ Irattár.

7. napirend: A Szervezeti és Működési Szabályzatról szóló 4/2007. (III. 30.) rendelet módosítása

Gergely Zoltán polgármester: Az SZMSZ módosításáról szóló rendeletmódosítás ismertetésére felkéri Dr. Gábris Emese jegyzőt. 

Dr. Gábris Emese jegyző: Az aljegyző helyettesítésére kiírt pályázatot eredménytelennek minősítette a Képviselő-testület, ezért az aljegyző szülési szabadságának idejére szükséges a hatósági irodavezetői státusz visszaállítása. A Hatósági Iroda rengeteg fajta ügytípussal foglalkozik, a határozatok, végzések kiadmányozása és a másik két irodavezető távolléte esetén ezen irodák határozatainak, iratainak kiadmányozása, áttekintése a jegyzőre nagy munkaterhet ró. Így az egyéb jegyzői teendők áttekintésére, elvégzésére sok idő már nem marad. A szabadságolása, esetleges betegsége idején a Hatósági Iroda aláíró, a Titkárság pedig vezetés nélkül marad. Ezért javasolja, hogy a Képviselő-testület módosítsa a Polgármesteri Hivatal Szervezeti és Működési Szabályzatát, valamint ügyrendjét. Ennek lényege, hogy az aljegyzői státuszt függetlenítik a hatósági irodavezetői státusztól, és az iroda élére a hivatal arra alkalmas, megfelelő végzettségű dolgozói közül neveznek ki egy személyt határozott időre. A Titkársági csoport vezetése jegyzői hatáskörben marad. Az SZMSZ módosítása tartalmazza az időközi munkaköri átcsoportosítások, nyugdíjazások miatt az irodák létszámának változását is. 
Gergely Zoltán polgármester: Egy létszám megtakarítását jelentené ez a javaslat. Az aljegyző hatáskörébe tartozott a hatósági iroda vezetése, a korábbi gyakorlathoz térnek vissza ezzel a megoldással. 
Csomor János képviselő: Az Oktatási, Sport és Ügyrendi Bizottság elfogadásra javasolta a határozati javaslatot. 

Gergely Zoltán polgármester: Szavazásra teszi fel a módosítást. Megállapítja, hogy a Képviselő-testület egyhangúlag elfogadta a javaslatot és megalkotta az alábbi rendeletet:
Jászárokszállás Város Önkormányzata Képviselő-testületének 18/2011. (IX.09.) önkormányzati rendelete a Szervezeti és Működési Szabályzatról szóló 4/2007. (III.30.) rendelet módosításáról
A rendelet a jegyzőkönyv mellékletét képezi. 

8. napirend: Folyószámla-hitelkeret megállapításáról szóló 4/2011. (II. 10.) határozat módosítása

Szabóné Hegedűs Zsuzsanna pénzügyi irodavezető: A 2011. évi költségvetés tárgyalásakor fogadta el a Képviselő-testület a 4/2011. (II. 10.) határozatot, amelyben 280.000.000,- Ft folyószámla-hitelkeretet irányoztak elő. A folyószámla-hitelkeretet kell csökkenteni az OTP-vel folytatott tárgyalások szerint 2011. szeptember 29. napjáig 280.000.000,- Ft hitelkeretet, 2011. szeptember 30-tól 2012. március 29-ig 275.000.000,- Ft, 2012. március 30-tól 2012. július 10. napjáig 270.000.000,- Ft áll majd rendelkezésre. Az önkormányzat a korábbiakban sem használta ki a keretet.
Petró Géza képviselő: A Pénzügyi és Városfejlesztési Bizottság egyhangúlag támogatta az előterjesztést, mely nem veszélyezteti az önkormányzat likviditását. 

Gergely Zoltán polgármester: Csak akkor fogják igénybe venni a teljes összeget, ha szükség lesz rá. 

Szavazásra bocsátja a határozati javaslatot. Megállapítja, hogy a Képviselő-testület egyhangúlag elfogadta a javaslatot és meghozta az alábbi határozatot:

140/2011. (IX. 08.) határozat:

/A folyószámla-hitelkeret megállapításáról szóló 4/2011. (II.10.) határozat módosításáról/

Jászárokszállás Város Önkormányzatának Képviselő-testülete a folyószámla-hitelkeret megállapításáról szóló 4/2011. (II.10.) határozatát az alábbiak szerint módosítja:

Jászárokszállás Város Önkormányzatának Képviselő-testülete kötelezettséget vállal arra, hogy 

2011. szeptember 29. napjáig

280.000.000 Ft,

azaz Kettőszáznyolcvanmillió forint,

2011. szeptember 30. napjától – 2012. március 29. napjáig

275.000.000 Ft,

azaz Kettőszázhetvenötmillió forint,

2012. március 30. napjától – 2012. július 10. napjáig

270.000.000 Ft,

azaz Kettőszázhetvenmillió forint

összegű folyószámla-hitelkeretet tart rendelkezésen.

A Képviselő-testület kötelezettséget vállal arra, hogy a hitel-visszafizetés időtartama alatt a hitelt és járulékos költségeit a fejlesztési kiadásokat megelőzően a költségvetés összeállításakor betervezi és jóváhagyja.

A Képviselő-testület a hitel és járulékai visszafizetési kötelezettségeinek biztosítékaként az OTP Bank Nyrt. javára engedményezi a havonta érkező SZJA, valamint az időarányosan képződő helyi és gépjárműadó bevételeit, a kölcsön és járulékai erejéig.

A Képviselő-testület felhatalmazza a Polgármestert az ezzel kapcsolatos tárgyalások lebonyolítására és a szerződés megkötésére.
9. napirend: Alapító Okiratok módosítása



   a) Polgármesteri Hivatal Alapító Okiratának módosítása

Dr. Gábris Emese jegyző: A Polgármesteri Hivatal Alapító Okiratát legutóbb a februári ülésen módosította a Testület. Az Alapító Okiratban még az előző jegyző van feltüntetve, amelynek változása a törzskönyvi nyilvántartásban már átvezetésre került, de soros ülésen most van lehetőség az átvezetésre. A Ktv. alapján a közzététel rendje módosult, a Nemzeti Közigazgatási Intézet honlapján kell közzétenni a dokumentumokat. Javításra került a hivatal bankszámlaszáma és statisztikai száma. 
Csomor János képviselő: Az Oktatási, Sport és Ügyrendi Bizottság egyhangúlag támogatásra javasolja a határozatot. 

Gergely Zoltán polgármester: Szavazásra bocsátja a határozati javaslatot. Megállapítja, hogy a Képviselő-testület egyhangúlag elfogadta a módosítást és meghozta az alábbi határozatot:

141/2011. (IX. 08.) határozat:

/Jászárokszállás Város Polgármesteri Hivatala Alapító Okiratának módosításáról/

Jászárokszállás Város Önkormányzatának Képviselő-testülete Jászárokszállás Város Polgármesteri Hivatalának Alapító Okiratát (továbbiakban: AO) az alábbiak szerint módosítja:

1.) Az AO 10./ pontjának 4. felsorolási eleme helyébe a következő rendelkezés lép:

      „

· Statisztikai száma: 15409656-8411-325-16”

2.) Az AO 10./ pontjának 6. felsorolási eleme helyébe a következő rendelkezés lép:

    „

· Bankszámla rend költségvetési számla: 11745121-15409656”

3.) Az AO 11./ pontjának 3. bekezdése helyébe az alábbiak lépnek:

„A pályázati felhívás közzétételének rendje:


A pályázati kiírást az egységes hozzáférést biztosító informatikai rendszeren keresztül 
elektronikus úton meg kell küldeni a kormányzati személyügyi igazgatási feladatokat 
ellátó szerv részére, amely azt közzéteszi.”

4.) Az AO 11./ pontjának 5. bekezdése az alábbiak szerint módosul:

„Költségvetési szerv vezetője: Dr. Gábris Emese jegyző

Kinevezés jogalapja: Z.121/2011. (VI.30.) képviselő-testületi határozat

Kinevezés időtartama: 2011. július 04. napjától kezdődően határozatlan időre.”

5.) A Képviselő-testület megbízza a jegyzőt, hogy az AO egységes szerkezetbe való foglalásáról és a törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 2011. szeptember 30.

Erről értesülnek: 1./ Jászárokszállás Város Jegyzője Helyben

 2./ MÁK – a jegyző útján

 3./ Irattár.

b) Széchenyi István Általános Iskola, Óvoda és Zeneiskola Alapító Okiratának módosítása
Dr. Gábris Emese jegyző: Az általános iskola alapító okiratának módosítására jogszabályváltozás miatt került sor. Az államháztartásról szóló törvény, kormányrendelet és a közoktatási törvény is változott. A továbbiakban nincs tevékenység jellege szerinti besorolás, nincs kiegészítő, kisegítő tevékenység, a feladat ellátási funkcióhoz kapcsolódó besorolás elnevezése gazdálkodási jogkör. A közoktatási törvényben a sajátos nevelési igényű gyermekek, tanulók definíciója módosult szeptember 1-jével. Módosult az alapfokú művészeti oktatás követelményéről szóló MKM rendelet is, valamint a közfoglalkoztatásra vonatkozó szabályok változása miatt is szükséges az alapító okiratba felvenni a közfoglalkoztatás szakfeladatot is, mert az intézmény csak így tud közmunkásokat foglalkoztatni.
Drapos Béláné alpolgármester távozott az ülésről 16 óra 49 perckor. 

Csomor János képviselő: Az Oktatási, Sport és Ügyrendi Bizottság megtárgyalta és elfogadásra javasolta a határozati javaslatot. Törvényi változások átvezetéséről szól a módosítás. 
Gergely Zoltán polgármester: Szavazásra teszi fel az alapító okirat módosítást. Megállapítja, hogy a Képviselő-testület nyolc igen szavazattal elfogadta a határozati javaslatot és meghozta az alábbi határozatot:

142/2011. (IX. 08.) határozat:

/A Széchenyi István Általános Iskola, Óvoda és Zeneiskola Alapító Okiratának módosításáról/

Jászárokszállás Város Önkormányzatának Képviselő-testülete a Széchenyi István Általános Iskola, Óvoda és Zeneiskola Alapító Okiratát (továbbiakban: AO) a helyi önkormányzatokról szóló 1990. évi LXV. törvény 9.§ (4) bekezdésében biztosított jogkörében eljárva – figyelemmel az államháztartásról szóló 1992. évi XXXVIII. törvény, a közoktatásról szóló 1993. évi LXXIX. törvény, valamint az alapfokú művészetoktatás követelményei és tantervi programjának bevezetéséről és kiadásáról szóló 27/1998. (VI.10.) MKM rendelet módosítására, továbbá a közfoglalkoztatásra vonatkozó szabályok változására – az alábbiak szerint módosítja:

1.)
Az AO pontjainak címében az „intézmény” megnevezés helyébe a „költségvetési szerv” megnevezés lép. 

2.)
Az AO 2./ pontja helyébe az alábbi rendelkezés lép:


„2./ A költségvetési szerv székhelye:


5123 Jászárokszállás, Köztársaság tér 15.”

3.)
Az AO 3./ pontjában a költségvetési szerv telephelyei közül a „Lehel úti iskola-óvodaépület, Jászárokszállás, Lehel u. 5.” szövegrész helyébe a „Lehel úti óvodaépület, Jászárokszállás, Lehel u. 5.” szövegrész lép. Ugyanezen felsorolásból a „Kossuth úti óvodaépület, Jászárokszállás, Kossuth u. 16.” szövegrész törlésre kerül.

4.)
Az AO 7./ pontjának helyébe az alábbi rendelkezés lép:


„7./ A költségvetési szerv jogállása, besorolása, típusa:

a) A költségvetési szerv jogállása: önálló jogi személy, a MÁK által vezetett törzskönyvi nyilvántartásba történő bejegyzéssel jött létre.


Törzskönyvi azonosító száma: 413042



Adószáma: 15413044-1-16



KSH statisztikai számjele: 15413044-8520-322-16.

b) A költségvetési szerv gazdálkodási jogköre: önállóan működő és gazdálkodó.

Költségvetésével önállóan gazdálkodik, az éves költségvetési rendeletben jóváhagyott (kiemelt előirányzatok) keretek között, melyért az intézmény vezetője felelős. Az intézmény gazdálkodásával összefüggő jogosítványok gyakorlásakor a helyi önkormányzatokról szóló 1990. évi LXV. törvény 89.§ (2) bekezdésében foglaltak, továbbá az államháztartásról szóló 1992. évi XXXVIII. törvény és annak végrehajtására kiadott kormányrendeletek, valamint a fenntartó által kibocsátott, a gazdálkodást érintő szabályozás az irányadó.

Az intézmény kisegítő és vállalkozási tevékenységet nem folytat.

Bankszámla rend: bankszámlával rendelkezik.

c) A költségvetési szerv típusa a közoktatási törvény szerint: többcélú, közös igazgatású közoktatási intézmény.”

5.)
Az AO 10./ pontjának helyébe az alábbi rendelkezés lép:


„10./ A költségvetési szerv jogszabályban meghatározott közfeladata és alaptevékenysége:

A jogszabályban meghatározott közfeladata: közoktatás.

Alaptevékenysége: 852010 Alapfokú oktatás.

TEÁOR száma: 8520.

Az óvodai nevelés; az általános iskolai nevelés-oktatás 1–8. évfolyamon; a sajátos nevelési igényű gyermekek, tanulók nevelése, oktatása; alapfokú művészeti oktatás zeneművészeti ágon.

Szakmailag önálló intézményegységek:

Iskolai Intézményegység:

- A vonatkozó központi dokumentumok és a fenntartó által jóváhagyott pedagógiai programja alapján az általános iskolai (1–8. évfolyam) nevelés és oktatás ellátása, amely a tankötelezettség teljesítésére, az általános műveltség megalapozására, az alapfokú iskolai végzettség megszerzésére, a tanulók középiskolai, szakiskolai továbbtanulás felkészítésére irányul. 

A felvehető maximális tanulólétszám: 645 fő.

- Az alapfeladatok ellátása mellett a szakértői bizottság szakvéleménye alapján integráltan (a többi tanulóval együtt), magántanulóként nevelhető sajátos nevelési igényű (SNI a/-s és SNI b/-s) tanulók nevelése-oktatása az alábbi tanulókra vonatkozóan: enyhe fokban testi-mozgásszervi és érzékszervi fogyatékos; tanulásban akadályozott enyhe értelmi fogyatékos; autista; pszichés fejlődési zavar; aktivitás és figyelemzavar.

- A nevelési tanácsadó szakvéleménye alapján (BTMN-s) beilleszkedési, tanulási, magatartási nehézséggel küzdő tanulók fejlesztése, segítése.

- A beszédhibás, nyelvi kommunikációs zavarral küzdő tanulók megsegítése.

- A tanulók napközi otthoni, menzai és tanulószobai ellátásának igény szerinti biztosítása.

- Tehetséggondozás.

- A különböző képességű, illetőleg az eltérő ütemben fejlődő tanulók fejlesztő és felzárkóztató oktatása, a hátrányos (HH-s) és halmozottan hátrányos (HHH-s) tanulók differenciált segítése.

- Alapfokú művészeti oktatás zeneművészeti ágon (1-12. évfolyam)

Felvehető maximális tanulólétszám: 120 fő.

A 2011/2012. tanév előtt tanulói jogviszonnyal rendelkezők számára kifutó rendszerben:

hangszeres tanszakok: zongora, hegedű, gitár

elméleti tanszakok: szolfézs.

A 2011/2012. tanévben tanulói jogviszonyt létesítők számára felmenő rendszerben:

Akkordikus tanszak tantárgyai: gitár

Billentyűs tanszak tantárgyai: zongora

Vonós tanszak tantárgyai: hegedű

Zeneismeret tantárgyai: szolfézs kötelező.

Zenei műveltség megalapozása, felkészítés a zene művelésére, előkészítés szakirányú továbbtanulásra előképző, alapfokú és továbbképző évfolyamokon művészeti alapvizsga és záróvizsga (a zenei alapvizsga fogalom helyett).

- Iskolai intézményi étkeztetés.

- Diáksport működtetése.

- Iskolai könyvtári tevékenység.

- A tanulók tankönyvellátása.

Óvodai Intézményegység:

A felvehető maximális gyermeklétszám: 320 fő.

- Három éves kortól a gyermekek óvodai nevelése-oktatása.

- A többi gyermekkel együtt foglalkoztatható sajátos nevelési igényű gyermekek óvodai nevelése-oktatása: a szakértői és rehabilitációs bizottság szakvéleménye alapján a többi gyermekkel együtt foglalkoztatható enyhe értelmi fogyatékos, az enyhe fokban testi-mozgásszervi és érzékszervi fogyatékos, több fogyatékosság együttes előfordulása esetén halmozottan fogyatékos gyermekek nevelése-oktatása.

-  A beszédhibás, nyelvi kommunikációs zavarral küzdő gyermekek megsegítése.

- Óvodai intézményi étkeztetés.

2010. január 1-jétől hatályos ágazati besorolási rend szerinti szakfeladat:

a)
ellátandó alaptevékenység:


Az intézmény szakágazati besorolása:


852010
Alapfokú oktatás


851011-1
Óvodai nevelés, ellátás


851012-1
Sajátos nevelési igényű gyermekek óvodai nevelése, ellátása*


852011-1
Általános iskolai tanulók nappali rendszerű nevelése, oktatása




(1-4. évfolyam)


852012-1
Sajátos nevelési igényű tanulók nappali rendszerű nevelése, oktatása




(1-4. évfolyam) *


852021-1
Általános iskolai tanulók nappali rendszerű nevelése, oktatása




(5-8. évfolyam)


852022-1
Sajátos nevelési igényű általános iskolai tanulók nappali rendszerű 




nevelése, oktatása (5-8. évfolyam) *


855911-1
Általános iskolai napközi otthoni nevelés


855912-1
Sajátos nevelési igényű tanulók napközi otthoni nevelése*


855914-1
Általános iskolai tanulószobai nevelés


855915-1
Sajátos nevelési igényű tanulók tanulószobai nevelése


562912-1
Óvodai intézményi gyermekétkeztetés


562913-1
Iskolai intézményi étkeztetés


562917-1
Munkahelyi étkeztetés


852031-1
Alapfokú művészetoktatás zeneművészeti ágban


931204-1
Iskolai, diáksport tevékenység és támogatása


910121-1
Könyvtári állomány gyarapítása, nyilvántartása

· tanulók tankönyvellátásának támogatása (normatív)

· tanulók ingyenes tankönyvellátása

841907-1
Önkormányzatok elszámolásai a költségvetési szervekkel

890441-1
Rövid távú közfoglalkoztatás

890442-1
Bérpótló juttatásra jogosultak hosszabb idejű közfoglalkoztatása

890443-1
Egyéb közfoglalkoztatás

* sajátos nevelési igényű (SNI) az a gyermek, tanuló, aki a szakértői és rehabilitációs bizottság szakvéleménye alapján a megismerő funkciók, vagy a viselkedés fejlődésének tartós és súlyos rendellenességével (SNI a/-s); továbbá a megismerő funkciók vagy a viselkedés fejlődésének súlyos rendellenességével küzd (SNI b/-s).

b)
vállalkozói tevékenysége: 

A költségvetési szerv vállalkozási tevékenységet nem végez.”

6.)
Az AO 14./ pontja a következőkkel egészül ki:

„A költségvetési szerv az irányító szerv által biztosított pénzeszköz, valamint egyéb bevételei alapján gondoskodik feladatainak ellátásáról. Fenntartási, működési költségeket az évente összeállított, az irányító szerv által jóváhagyott elemi költségvetésben kell előirányozni.”

7.)
Az AO 15./ pontja helyébe a következő rendelkezés lép:


„15./ A költségvetési szerv képviselete:

A költségvetési szerv képviseletét a költségvetési szerv vezetője jogosult ellátni. E jogkörét esetenként, vagy az ügyek meghatározott csoportjára nézve a költségvetési szerv közalkalmazottaira átruházhatja, a költségvetési szerv szervezeti és működési szabályzatában rögzítettek szerint.”

8.)
Az AO 16./ pontja helyébe az alábbi rendelkezés lép:

„A költségvetési szerv szervezeti és vezetési rendjére, valamint szakmai működésére vonatkozó fontosabb szabályokat a szervezeti és működési szabályzatban kell meghatározni.”

9.)
A Képviselő-testület megbízza a jegyzőt, hogy az AO egységes szerkezetbe való foglalásáról és a törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 2011. szeptember 30.

Erről értesülnek: 1./ Jászárokszállás Város Jegyzője Helyben

                            2./ Széchenyi István Általános Iskola, Óvoda és Zeneiskola

 2./ MÁK – a jegyző útján

 3./ Irattár.

c) Deák Ferenc Gimnázium, Közgazdasági és Informatikai Szakközépiskola Alapító Okiratának módosítása

Dr. Gábris Emese jegyző: A középiskola alapító okiratát hasonló okokból kell módosítani, mint az általános iskoláét, az államháztartási törvény, kormányrendelet változásai miatt. A besorolás szempontjai változtak meg. 

Csomor János képviselő: Az Oktatási, Sport és Ügyrendi Bizottság megtárgyalta az előterjesztést és egyhangúlag elfogadásra javasolja a határozati javaslatot. 

Gergely Zoltán polgármester: Szavazásra teszi fel a javaslatot. Megállapítja, hogy a Képviselő-testület egyhangúlag elfogadta a módosítást és meghozta az alábbi határozatot:

143/2011. (IX. 08.) határozat:

/A Deák Ferenc Gimnázium, Közgazdasági és Informatikai Szakközépiskola Alapító Okiratának módosításáról/

Jászárokszállás Város Önkormányzatának Képviselő-testülete a Deák Ferenc Gimnázium, Közgazdasági és Informatikai Szakközépiskola Alapító Okiratát (továbbiakban: AO) a helyi önkormányzatokról szóló 1990. évi LXV. törvény 9.§ (4) bekezdésében biztosított jogkörében eljárva – figyelemmel az államháztartásról szóló 1992. évi XXXVIII. törvény és az államháztartás működési rendjéről szóló 292/2009. (XII.19.) Korm. rendelet módosítására – az alábbiak szerint módosítja:

1.)
Az AO pontjainak címében az „intézmény” megnevezés helyébe a „költségvetési szerv” megnevezés lép.

2.)       Az AO 6./ pontja helyébe az alábbi rendelkezés lép:


„6./ A költségvetési szerv jogállása és besorolása:

a) A költségvetési szerv jogállása: önálló jogi személy, a MÁK által vezetett törzskönyvi nyilvántartásba történő bejegyzéssel jött létre. Önálló gazdálkodási és bérgazdálkodási tevékenységét 1979. január 01. napjától kezdte meg.


Törzskönyvi azonosító száma: 411950



Adószáma: 15411956-1-16



KSH statisztikai számjele: 15411956-8531-322-16.

b) A költségvetési szerv gazdálkodási jogköre: önállóan működő és gazdálkodó.

Költségvetésével önállóan gazdálkodik, az éves költségvetési rendeletben jóváhagyott (kiemelt előirányzatok) keretek között, melyért az intézmény vezetője felelős. Az intézmény gazdálkodásával összefüggő jogosítványok gyakorlásakor a helyi önkormányzatokról szóló 1990. évi LXV. törvény 89.§ (2) bekezdésében foglaltak, továbbá az államháztartásról szóló 1992. évi XXXVIII. törvény és annak végrehajtására kiadott kormányrendeletek, valamint a fenntartó által kibocsátott, a gazdálkodást érintő szabályozás az irányadó.

Az intézmény kisegítő és vállalkozási tevékenységet nem folytat.

Bankszámla rend: bankszámlával rendelkezik.”

3.)
Az AO 10./ pontjának helyébe az alábbi rendelkezés lép:


„10./ A költségvetési szerv jogszabályban meghatározott közfeladata és alaptevékenysége:

A jogszabályban meghatározott közfeladata: közoktatás.

Alaptevékenysége: 853100 Általános középfokú oktatás.

TEÁOR száma: 8531.

Ezen belül a 2010. január 1-jétől hatályos ágazati besorolási rend szerinti szakfeladatok:

a)
ellátandó alaptevékenység:


Az intézmény szakágazati besorolása:


1.) 8531111

Nappali rendszerű gimnáziumi oktatás (9-12/13. évfolyam)


Gimnáziumi oktatás a 9-12. évfolyamon.


2.) 8531211

Nappali rendszerű szakközépiskolai oktatás (9-12/13. 




évfolyam)


Szakközépiskolai oktatás a 9-13. évfolyamon közgazdasági és műszaki 
szakirányban:



a) 9. évfolyamon nyelvi előkészítő osztály és szakmai orientációs oktatás 


    keretében



b) 10-11. évfolyamon szakmai orientációs oktatás keretében



c) 12-13. évfolyamon szakmai alapozó oktatás keretében.


3.) 8532111

Szakképesítés megszerzésére felkészítő nappali rendszerű 



szakmai elméleti oktatás a szakképzési évfolyamokon


4.) 5629131

Iskolai intézményi étkeztetés


5.) 5629171

Munkahelyi étkeztetés


6.) 9101211

Könyvtári állomány gyarapítása, nyilvántartása

· tanulók tankönyvellátásának támogatása (normatív)

· tanulók ingyenes tankönyvellátása

7.) 8419071
Önkormányzatok elszámolásai a költségvetési szervekkel

b)
vállalkozási tevékenysége: 

A költségvetési szerv vállalkozási tevékenységet nem végez.”

4.)
Az AO 11./ pontja törlésre kerül, egyidejűleg a jelenlegi 12./ pont számozása 11./ pontra változik. Az AO 13./ és 14./ pontjai törlésre kerülnek, egyidejűleg az eddigi 15./-24./ pontok számozása 12./-21./ pontokra változik.

5.)
Az AO jelenlegi 20./, átszámozás után 17./ pontja helyébe a következő rendelkezés 
lép:


„17./ A Polgármesteri Hivatal, mint felügyeleti szerv irányítási jogkörei:

· az intézmény működésének ellenőrzése

· az intézmény pénzügyi terve végrehjatásának ellenőrzése.”

6.)
A Képviselő-testület megbízza a jegyzőt, hogy az AO egységes szerkezetbe való foglalásáról és a törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 2011. szeptember 30.

Erről értesülnek: 1./ Jászárokszállás Város Jegyzője Helyben

                            2./ Deák Ferenc Gimnázium, Közg. és Inf. Szakközépiskola

 2./ MÁK – a jegyző útján

 3./ Irattár.

10. napirend: Deák Ferenc Gimnázium, Közgazdasági és Informatikai Szakközépiskola részére német nyelv tanításához félállású státusz engedélyezése

Gergely Zoltán polgármester: A Deák Ferenc Gimnázium, Közgazdasági és Informatikai Szakközépiskola részére félállású státusz engedélyezése kérelmének ismertetésére felkéri Majkutné Tóth Emma igazgatót. 
Majkutné Tóth Emma igazgató: A 2011/2012. tanévben szükségessé vált félállású státuszhoz kéri a Képviselő-testület hozzájárulását. Az intézményben az idei tanévben eggyel nőtt az osztályok száma. A német órák száma gimnáziumi és szakközépiskolai képzésben összesen hatvanhat. A saját tanári erő ötvenkét óra betöltésére képes, a többire szaktanárt kell alkalmazni, félállású státuszban. A túlórákkal való betöltésre törvényes lehetőség nem volt és nem is lenne gazdaságos. 

Gergely Zoltán polgármester: Óraadó tanárról szól a kérelem, tíz hónapos foglalkoztatási időtartamban. 

Csomor János képviselő: Az Oktatási, Sport és Ügyrendi Bizottság tárgyalta az előterjesztést, az indokokat elfogadta és szükségesnek találta a félállású státusz engedélyezését. Egyhangúlag elfogadásra javasolta a határozati javaslatot.

Gergely Zoltán polgármester: Szavazásra bocsátja a javaslatot. Megállapítja, hogy a Képviselő-testület nyolc igen szavazattal elfogadta a határozati javaslatot és meghozta az alábbi határozatot:

144/2011. (IX. 08.) határozat:

/A Deák Ferenc Gimnázium, Közgazdasági és Informatikai Szakközépiskola részére német nyelv tanításához félállású státusz engedélyezéséről/

Jászárokszállás Város Önkormányzatának Képviselő-testülete a Deák Ferenc Gimnázium, Közgazdasági és Informatikai Szakközépiskola igazgatója által előterjesztett kérelmet megvizsgálta és a 2011/2012. tanévre engedélyezi az oktatási intézménynek a német nyelv tanításához szükséges félállású státusz létesítését.

Felelős: Majkutné Tóth Emma igazgató

Határidő: folyamatos.

Erről értesülnek: 1./ Deák Ferenc Gimnázium, Közgazdasági és Informatikai Szakközépiskola

 2./ Irattár.

11. napirend: A selejtezési szabályzatok felülvizsgálati kötelezettségéről

Dr. Gábris Emese jegyző: A Deák Ferenc Gimnázium előző vezetése által végrehajtott selejtezésekkel kapcsolatban a júniusi testületi ülésen a Képviselő-testület megbízta a jegyzőt megoldási javaslat kidolgozására, hogy a jövőben elkerülhető legyen az ilyen probléma. A határozati javaslat szerint az önállóan működő és gazdálkodó intézmények, az általános iskola, a gimnázium és a Víziközmű vezetőjét kötelezi a Testület az intézményi selejtezési szabályzatok felülvizsgálatára, az átdolgozott szabályzatot 2011. szeptember 30-ig mutassák be. Kötelező tartalmi elemnek kell lennie, hogy megsemmisítésre csak az intézményvezető és a Polgármesteri Hivatal pénzügyi irodavezetőjének együttes engedélyével kerülhet sor. A Hivatalra és a részben önállóan gazdálkodó intézményekre, valamint a helyi Cigány Kisebbségi Önkormányzatra vonatkozó selejtezési szabályzatban is beépítésre kerül egy rendelkezés. A részben önállóan gazdálkodó intézményeknél az intézményvezető és a pénzügyi irodavezető együttes engedélyével, a Polgármesteri Hivatalban a jegyző és a pénzügyi irodavezető együttes engedélyével történhet megsemmisítés. 
Csomor János képviselő: Az Oktatási, Sport és Ügyrendi Bizottság egyhangúlag támogatta a határozati javaslat elfogadását. 

Gergely Zoltán polgármester: Meg kell akadályozni, hogy olyan eszközök legyenek selejtezéssel megsemmisítve, amelyeket más intézményekben még esetleg használhatnának vagy rászoruló személyeknek átadható. 

Szavazásra teszi fel a határozati javaslatot. Megállapítja, hogy a Képviselő-testület nyolc igen szavazattal elfogadta a javaslatot és meghozta az alábbi határozatot:
145/2011. (IX. 08.) határozat:

/A selejtezési szabályzatok felülvizsgálati kötelezettségéről az Önkormányzat önállóan működő és gazdálkodó intézményei számára/

Jászárokszállás Város Önkormányzatának Képviselő-testülete a számvitelről szóló 2000. évi C. törvény, valamint az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII.24.) Korm. rendeletben foglaltak alapján kötelezi az Önkormányzat önállóan működő és gazdálkodó intézményeinek vezetőit, azaz a Széchenyi István Általános Iskola, Óvoda  és Zeneiskola, a Deák Ferenc Gimnázium, Közgazdasági és Informatikai Szakközépiskola, valamint a Víziközmű vezetőjét, hogy az intézményeik selejtezési szabályzatát vizsgálják felül és rendelkezései közé építsék be az alábbi rendelkezést, valamint az átdolgozott szabályzatot 2011. szeptember 30. napjáig mutassák be Jászárokszállás Város Jegyzőjének.

A szabályzatok kötelező tartalmi eleme a következő rendelkezés legyen:

„A selejtezési eljárás során megsemmisítésre csak az intézményvezető és a Polgármesteri Hivatal Pénzügyi Irodájának vezetője együttes engedélyével kerülhet sor.”

A Polgármesteri Hivatalra és a részben önállóan gazdálkodó intézményekre, illetve a helyi Cigány Kisebbségi Önkormányzatra vonatkozó selejtezési szabályzat IV. fejezete 3. pontjának 3.4. alpontja 4. bekezdésének helyébe az alábbi rendelkezés kerüljön:

„A bizottság által a selejtezési eljárás során készített jegyzőkönyvben javasolt intézkedések (leértékelés, kiselejtezés, megsemmisítés) megtételére csak az intézményvezető és a Polgármesteri Hivatal Pénzügyi Irodájának vezetője együttes engedélyével kerülhet sor. A Polgármesteri Hivatalban selejtezési eljárás során megsemmisítésre csak a jegyző és a pénzügyi irodavezető együttes engedélyével kerülhet sor.”

Határidő: 2011. szeptember 30.

Felelős: az önállóan működő és gazdálkodó önkormányzati intézmények vezetői, jegyző

Erről értesül: 

· Széchenyi István Általános Iskola, Óvoda  és Zeneiskola (Csomor János igazgató)

· Deák Ferenc Gimnázium, Közgazdasági és Informatikai Szakközépiskola (Majkutné Tóth Emma igazgató)

· Víziközmű (Jakus József intézményvezető)

· Dr. Gábris Emese jegyző

· Irattár.

12. napirend: Lakbérkedvezmény iránti kérelem elutasítása

Gergely Zoltán polgármester: Lakbérkedvezmény iránti kérelemben a havi 20.000,- Ft-os lakbér részbeni elengedését kérte a bérlő. A többi lakás bérleti díjához arányosnak találták a jelenlegi lakbért, ezért a kérelem elutasítását javasolja a Képviselő-testületnek. 
Drapos Béláné alpolgármester visszatért az ülésre 16 óra 57 perckor. 

Petró Géza képviselő: A Pénzügyi és Városfejlesztési Bizottság tárgyalta az előterjesztést és a határozat elfogadását javasolja a Képviselő-testület felé, mivel jelenleg is jelentős kedvezményben részesül a lakbér. 

Gergely Zoltán polgármester: Szavazásra bocsátja a határozati javaslatot. Megállapítja, hogy a Képviselő-testület egyhangúlag elfogadta a javaslatot és meghozta az alábbi határozatot:

146/2011. (IX. 08.) határozat:

/Balázs Zsolt r. törm. lakbérkedvezmény iránti kérelmének elutasításáról/
Jászárokszállás Város Önkormányzatának Képviselő-testülete Balázs Zsolt 5123 Jászárokszállás, Kossuth u. 3. fszt/1. szám alatti lakos r. törm. által bérelt 5123 Jászárokszállás, Kossuth u. 3. fszt/1. szám alatti ingatlan bérleti díjának csökkentésére irányuló kérelmét elutasítja, mivel a 4/2011. (II.11.) önkormányzati rendeletben a szolgálati lakások – így ezen szolgálati lakás is – bérleti díját kedvezményesen 20.000,-Ft/hóban állapította meg, további egyedi lakbérkedvezményt pedig – az Önkormányzatot terhelő SZJA és járulékfizetési kötelezettségeket figyelembe véve – nem áll módjában biztosítani.

Erről értesülnek: 1./ Balázs Zsolt 5123 Jászárokszállás, Kossuth u. 3. fszt/1.

 2./ Irattár.

13. napirend: Lakásvásárlás helyi támogatása

Gergely Zoltán polgármester: Lakásvásárlás helyi támogatásával kapcsolatos előterjesztést régen tárgyalt a Képviselő-testület. Az előterjesztés szerinti ingatlan megvásárlásához a helyi rendelet szerint 150.000,- Ft támogatást adhat a Képviselő-testület. A beadvány megfelelt a támogatási szerződés aláírásához. 

Petró Géza képviselő: A Pénzügyi és Városfejlesztési Bizottság egyhangúlag elfogadásra javasolta a határozati javaslatot. 

Gergely Zoltán polgármester: Szavazásra bocsátja a határozati javaslatot. Megállapítja, hogy a Képviselő-testület a javaslatot egyhangúlag elfogadta és meghozta az alábbi határozatot:

147/2011. (IX. 08.) határozat:

/Major Csaba és Majorné Dr. Horváth Boglárka lakásvásárlásának helyi támogatásáról/

Jászárokszállás Város Képviselő-testülete az első személyi tulajdonú lakás építésének és vásárlásának helyi támogatásáról szóló 2/2005. (II.11.) rendelete alapján, a Polgármesteri Hivatal Hatósági Irodája előzetes vizsgálata és az arra épülő javaslatára figyelemmel Major Csaba (sz.: Jászberény,  l986. 11. 16., an.: Tóth Katalin) 5123 Jászárokszállás, Rákóczi Ferenc u. 131. szám alatti és felesége, Majorné Dr. Horváth Boglárka (szn.: Horváth Boglárka, sz.: Gyöngyös, l987. 04. 25., an.: Csécsei Veronika) 3294 Tarnaörs, II. Rákóczi F. u. 2/1. szám alatti lakosokat a Jászárokszállás, Bem József u. 27. szám alatti 2258 hrsz-ú lakóház megvásárlásához egyszeri 150.000,-Ft, azaz Egyszázötvenezer forint vissza nem térítendő lakásvásárlási támogatásban részesíti.

Kérelmezők hozzájárulásával az Önkormányzat a Képviselő-testület támogatás odaítéléséről szóló határozatának keltétől számított 3 év időtartamra az ingatlan-nyilvántartásba elidegenítési tilalmat jegyeztet be, melyet az Önkormányzat 3 év elteltével töröltet.

Megkeresem a Polgármesteri Hivatal Pénzügyi Irodáját, hogy kérelmezők részére az OTP Bank Nyrt-nél vezetett 11773456-00305257 bankszámlaszámra a 150.000,-Ft, azaz Egyszázötvenezer forint vissza nem térítendő támogatást a Jászárokszállás, Bem J. u. 27. szám alatti lakóház vásárlásához folyósítsa.

Felelős: Hatósági Iroda, Pénzügyi Iroda

Határidő: folyamatos

14. napirend: Önkéntes Tűzoltóság Jászárokszállás Alapszabályának módosítása

Dr. Gábris Emese jegyző: A Jászberényi Városi Ügyészség vizsgálta az Önkéntes Tűzoltóság Jászárokszállás, mint köztestületi tűzoltóság alapszabályában foglaltakat. A vizsgálat az előterjesztésben foglalt törvénysértéseket tárta fel. A tűzoltóság átdolgozta a törvénysértéseket. Azonban aggályosnak tűnik, hogy az alapszabály az alapításkor delegált tisztségviselőket tüntette fel név szerint elnökségi és felügyelő bizottsági tagokként. Ezt a tűzoltóság úgy oldotta meg, hogy kitörölte a neveket és nem írta be a jelenlegi elnökség tagjainak nevét. Sem az önkormányzat, sem az állampolgárok nem tudják a köztestület, mint társadalmi szervezet felelős képviselőinek adatait. Az ügyészségi vizsgálatból derült ki, hogy az önkormányzat delegáltjaként az elnökségbe Dr. Wirth Istvánt, felügyelő bizottságába delegált tagként Dr. Szlávik Józsefet jegyeztette be a tűzoltóság, annak ellenére, hogy a Képviselő-testület a 203/2010. (X. 14.) határozatában úgy döntött, hogy a köztestület elnökségébe Csőke István képviselőt, felügyelő bizottságába Szerző Csaba képviselőt delegálja. Ezért javasolja az alapszabály módosításának elutasítását, mert nem kerültek név szerint feltüntetésre a jelenlegi elnökségi, felügyelő bizottsági tagok, illetve a bírósági bejegyeztetésnél figyelmen kívül hagyták az önkormányzat döntését. 
Csomor János képviselő: Az Oktatási, Sport és Ügyrendi Bizottság megtárgyalta az előterjesztést és a határozati javaslatot elfogadásra javasolta. 

Gergely Zoltán polgármester: Azért is aggályos a helyzet, mert az önkormányzat által delegált képviselők meghívást kaptak az elnökségi és a felügyelő bizottsági ülésekre és szavaztak is. A jelenlegi elnök megválasztásakor Csőke István képviselő is szavazott, ahogyan Dr. Szlávik József is, Jászágó polgármestereként. Ugyanakkor nem csak az elnökségben, hanem a felügyelő bizottságban is tag volt. Az átláthatatlanság miatt, a következő előterjesztésben javasolja az ülések jegyzőkönyveinek és jelenléti íveinek bekérését is. Szavazásra bocsátja az előterjesztést. Megállapítja, hogy a Képviselő-testület a határozati javaslatot egyhangúlag elfogadta és meghozta az alábbi határozatot:

148/2011. (IX. 08.) határozat:

/Az Önkéntes Tűzoltóság Jászárokszállás Alapszabályának módosításáról/

Jászárokszállás Város Önkormányzatának Képviselő-testülete az Önkéntes Tűzoltóság Jászárokszállás Alapszabályának módosítását nem fogadja el, mivel az alapszabályban a Köztestület jelenlegi elnökségi és felügyelő bizottsági tagjai nem kerültek név szerint rögzítésre, illetve a Köztestület az elnökségi és felügyelő bizottsági tagok bírósági bejegyeztetésénél figyelmen kívül hagyta az Önkormányzat Önkéntes Köztestületi Tűzoltóságba delegált személyekről szóló 203/2010. (X.14.) határozatát, melyben a Köztestület elnökségébe dr. Wirth István helyett Csőke István képviselőt, Felügyelő Bizottságába Dr. Szlávik József helyett Szerző Csaba képviselőt delegálta.

Felelős: polgármester, jegyző

Határidő: haladéktalanul

Erről értesülnek:

· Jászárokszállás Város Jegyzője Helyben

· Önkéntes Tűzoltóság Jászárokszállás – Banka Emánuel elnök útján 5123 Jászárokszállás, Szt. Vince u. 16.

· Önkéntes Tűzoltó Egyesület – Major József elnök útján 5123 Jászárokszállás, Tompa M. u. 25.

· Jászágó Község Önkormányzata 5124 Jászágó, Kókai L. tér 1.

· Irattár.

15. napirend: Önkéntes Tűzoltóság Jászárokszállás elnökségi üléseiről készült jegyzőkönyvek és jelenléti ívek bekéréséről

Gergely Zoltán polgármester: A bizottsági véleményt kéri az Önkéntes Tűzoltóság Jászárokszállás elnökségi üléseiről készült jegyzőkönyvek és jelenléti ívek bekérésével kapcsolatban.

Csomor János képviselő: Az Oktatási, Sport és Ügyrendi Bizottság egyhangúlag elfogadásra javasolja a határozati javaslatot az előzőekben elmondottak miatt. A jegyzőkönyvek világosan tükrözik a változásokat, milyen testület, milyen döntéseket hozott. 

Gergely Zoltán polgármester: Szavazásra bocsátja a határozati javaslatot. Megállapítja, hogy a Képviselő-testület egyhangúlag elfogadta a javaslatot és meghozta az alábbi határozatot:

149/2011. (IX. 08.) határozat:

/Az Önkéntes Tűzoltóság Jászárokszállás elnökségi üléseiről készült jegyzőkönyvek és jelenléti ívek bekéréséről/

Jászárokszállás Város Önkormányzatának Képviselő-testülete, mint az Önkéntes Tűzoltóság Jászárokszállás egyik alapító tagja, felszólítja az Önkéntes Tűzoltóság Jászárokszállás elnökét, hogy a 2010. október 03-ai önkormányzati választások után a Köztestület elnökségi üléseiről készített összes jegyzőkönyv és jelenléti ív eredeti példányát vagy hitelesített másolatát ezen határozat kézhezvételétől számított 8 napon belül nyújtsa be a Polgármesteri Hivatal Jegyzői Irodájába (4. számú iroda).

Felelős: köztestületi tűzoltóság elnöke

Határidő: kézhezvételtől számított 8 nap

Erről értesülnek:

· Önkéntes Tűzoltóság Jászárokszállás – Banka Emánuel elnök útján 5123 Jászárokszállás, Szt. Vince u. 16.

· Jászárokszállás Város Jegyzője Helyben

· Irattár.

16. napirend: Az Önkéntes Tűzoltóság Jászárokszállás elnökségébe és felügyelő bizottságába delegált tagok visszahívásáról
Gergely Zoltán polgármester: Felkéri az Önkéntes Tűzoltóság Jászárokszállás elnökségébe és felügyelő bizottságába delegált tagok visszahívásáról szóló előterjesztés ismertetésére Dr. Gábris Emese jegyzőt. 

Dr. Gábris Emese jegyző: A határozati javaslat szerint a Képviselő-testület a 2011. szeptember 8. napjával visszahívja az Önkéntes Tűzoltóság Jászárokszállás elnökségéből Dr. Wirth Istvánt és felügyelő bizottságából Dr. Szlávik Józsefet, illetve nem delegál senkit az ezzel kapcsolatos kérdések tisztázódásáig. 

Csomor János képviselő: Az Oktatási, Sport és Ügyrendi Bizottság az indokokat megismerve elfogadásra javasolta a határozati javaslatot. 

Gergely Béláné képviselő: Arról érdeklődik, hogy az eddig is delegált személyeket miért nem tartják meg. 

Gergely Zoltán polgármester: Azt kell tisztázni, hogy a jelenlegi elnökség legitim-e, amelyhez az ügyészség vizsgálatát meg kell várni. 

Dr. Szlávik József lakos: A felügyelő bizottságba már mást delegáltak, a legutóbbi ülésre már ő sem kapott meghívót. 

Gergely Zoltán polgármester: A visszahívással nem Dr. Szlávik József személye ellen volt kifogásuk, de mást delegáltak. Akkor már a felügyelő bizottságnak nem lehetett tagja, mert Jászágó polgármestereként az elnökség tagja volt. 

Csőke István képviselő: Az alakuló ülésen Dr. Szlávik Józseffel együtt vett részt azon az ülésen, ahol Kókai Ferenc elnök helyett megválasztották Bódi Csabát. Még februárban is együtt szavaztak arról, hogy Banka Emánuel legyen az elnök. Azóta nem kaptak meghívót sem.  A jegyzőkönyvekből kiderül, hogy ki vett részt az üléseken és ki szavazott. 
Gergely Zoltán polgármester: Az ügyészség által küldött lista szerint egyikük sem volt az elnökség tagja, ugyanakkor mindketten szavaztak az elnök személyére. 

Szavazásra bocsátja a határozati javaslatot. Megállapítja, hogy a Képviselő-testület Gergely Béláné tartózkodása mellett elfogadta a javaslatot és meghozta az alábbi határozatot:

150/2011. (IX.08.) határozat:

/Az Önkéntes Tűzoltóság Jászárokszállás elnökségébe és felügyelő bizottságába delegált tagok visszahívásáról/

Jászárokszállás Város Önkormányzatának Képviselő-testülete az Önkéntes Tűzoltóság Jászárokszállás elnökségéből visszahívja Dr. Wirth Istvánt, felügyelő bizottságából pedig visszahívja Dr. Szlávik Józsefet. 

A Képviselő-testület az Önkéntes Tűzoltóság Jászárokszállás elnökségébe és felügyelő bizottságába nem delegál senkit addig, amíg a delegálással kapcsolatos kérdések nem tisztázódnak. 

Felelős: polgármester, köztestületi tűzoltóság elnöke

Határidő: azonnal

Erről értesülnek:

· Önkéntes Tűzoltóság Jászárokszállás – Banka Emánuel elnök útján 5123 Jászárokszállás, Szt. Vince u. 16.

· Dr. Wirth István 5123 Jászárokszállás, Lehel u. 3.

· Dr. Szlávik József 5123 Jászárokszállás, Vörösmarty u. 32.

· Jászárokszállás Város Jegyzője Helyben

· Irattár.

17. napirend: A 108/2011. (VI. 30.) határozat módosítása

Dr. Gábris Emese jegyző: Az Önkormányzat a 108/2011. (VI. 30.) határozatával kötelezte a köztestületi tűzoltóságot, hogy az általa használt összes energiamérő berendezését írassa át a saját nevére 2011. augusztus 1. napjáig. Az Önkéntes Tűzoltó Egyesület szeptember 2-án kérelmet nyújtott be a Polgármesteri Hivatalba, melyben kifejezte szándékát a mérőórák átíratásával és az eddig hátralékok megfizetésével kapcsolatban. Kérték az átíratás meghosszabbítását 2012. január 1. napjáig. A közüzemi díjakat eddig a köztestületi tűzoltóság fizette, a számla is annak nevére érkezett. A megkötött támogatási szerződés évente ezt tartalmazta, amely 2011-ben nem került aláírásra. Az Önkormányzat 2007-es határozata és abban az ében kötött megállapodása szerint a „C” épülettel kapcsolatban felmerülő minden fogyasztást a Hivatal továbbszámláz a Tűzoltó Egyesület felé. Ezért szükséges módosítani a 108/2011. (VI. 30.) határozatot. A köztestület helyett az egyesületet kötelezi a Képviselő-testület az egyesület által használt összes mérőóra átíratására, az igazoló dokumentumok bemutatására a Műszaki Irodán. A határidő 2011. szeptember 30. Az Önkéntes Tűzoltóságnak az összes közüzemi díjhátralékot ki kell fizetnie 2011. szeptember 30. napjáig. 
Petró Géza képviselő: A Pénzügyi és Városfejlesztési Bizottság támogatta a határozati javaslat elfogadását. 

Gergely Zoltán polgármester: Az Önkéntes Tűzoltó Egyesület kérése alapján történik a határozatmódosítás, de szeptember 30. napjával. 

Szavazásra bocsátja a határozati javaslatot. Megállapítja, hogy a Képviselő-testület egyhangúlag elfogadta a javaslatot és meghozta az alábbi határozatot:

151/2011. (IX.08.) határozat:

/Az Önkéntes Tűzoltóság Jászárokszállás energiamérő-berendezéseinek saját nevükre történő átíratásáról szóló 108/2011. (VI.30.) határozat módosításáról/

Jászárokszállás Város Önkormányzatának Képviselő-testülete az Önkéntes Tűzoltóság Jászárokszállás energiamérő-berendezéseinek saját nevükre történő átíratásáról szóló 108/2011. (VI.30.) határozatát az alábbiak szerint módosítja:

Jászárokszállás Város Önkormányzatának Képviselő-testülete kötelezi az Önkéntes Tűzoltó Egyesületet, hogy az általuk használt összes energiamérő-berendezés saját nevükre történő átíratását, valamint a közmű-szolgáltatókkal történő új szerződések megkötését legkésőbb 2011. szeptember 30. napjáig tegye meg és az átíratás megtörténtét igazoló dokumentumokat szintén 2011. szeptember 30-ig a Műszaki Irodának mutassa be.

Egyidejűleg kötelezi az Önkéntes Tűzoltóság Jászárokszállást, mint köztestületi tűzoltóságot, hogy a Polgármesteri Hivatal által részükre továbbszámlázott összes közüzemi díjhátralékot legkésőbb 2011. szeptember 30. napjáig fizessék meg a Polgármesteri Hivatalnak.

Határidő: 2011. szeptember 30.

Felelős: Műszaki Iroda, önkéntes és köztestületi tűzoltóság

Erről értesülnek: 1./ Önkéntes Tűzoltóság Jászárokszállás

2./ Önkéntes Tűzoltó Egyesület

3./ Polgármesteri Hivatal Műszaki Irodája

 4./ Irattár.

18. napirend: Ingatlanok kijelölése eladásra

Bakainé Magyari Melinda műszaki irodavezető: A Rosenberger Magyarország Kft. mögött található öt darab telek eladásra kijelöléséről szól az előterjesztés. Önkormányzati tulajdonban lévő területek, melyek az Ipari Park bővítésére alkalmasak. 

Petró Géza képviselő: A Pénzügyi és Városfejlesztési Bizottság egyhangúlag támogatásra javasolta a határozati javaslatot. 

Gergely Zoltán polgármester: Szavazásra bocsátja a javaslatot. Megállapítja, hogy a Képviselő-testület egyhangúlag elfogadta az javaslatot és meghozta az alábbi határozatot:

152/2011. (IX.08.) határozat:

/Jászárokszállás Város Önkormányzata tulajdonában lévő ingatlanok kijelölése eladásra/

Jászárokszállás Város Önkormányzatának Képviselő-testülete eladásra kijelöli az alábbi ingatlanokat:

     Hely/hrsz                     ingatlan művelési ága                       ingatlan területe(m2)




(Rosenberger Magyarország Kft. mögötti terület)

1.
4139

.

beépítetlen terület 



1.129 m2


2.
4140



beépítetlen terület



1.007 m2

3.
4141



beépítetlen terület



1.084 m2

4.
4142



beépítetlen terület



   536 m2

5.
4143



beépítetlen terület



7.737 m2

A Képviselő-testület megbízza a polgármestert az ingatlanok szükség szerinti felértékelésével, továbbá hozzájárulását adja a helyben szokásos módon és helyen történő meghirdetésükhöz.


Felelős: Gergely Zoltán polgármester

Határidő: folyamatos.

Erről értesül: 1./ Műszaki Iroda Helyben

2./ Pénzügyi Iroda Helyben

3./ Irattár.

19. napirend: Ingatlanrész megvásárlása

Bakainé Magyari Melinda műszaki irodavezető: A Dobó úti óvodaépület átalakításához kapcsolódóan szükséges a Gyóni u. 24. szám alatti ingatlan területéből 211 m2 nagyságú rész megvásárlása, ahol az óvodához szükséges parkolót alakítanák ki. 
Az óvoda területén egy darab mozgássérült parkolóhelyet alakítanak ki. A megvásárlandó részen kilenc-tíz parkolóhelyet alakítanak ki. 

Gergely Zoltán polgármester: Vigyázni kell arra, hogy övezetenként meghatározott mértékű maradjon a megosztással érintett ingatlan nagysága. Az adott övezetben 500 m2 alá nem csökkenhet a megmaradó terület mérete. A tulajdonosok kérését is figyelembe kellett venni, a vételár mellett a kerítés áthelyezésének és a vízóra áthelyezésének költségét is tartalmazni fogja az adásvételi szerződés. Egy balesetveszélyes csomópont átépítését jelentené ez az átalakítás, mert beláthatatlan a Gárdonyi utcánál lévő sarok. 
Petró Géza képviselő: A Pénzügyi és Városfejlesztési Bizottság egyhangúlag támogatta a határozati javaslat elfogadását. 

Gergely Zoltán polgármester: Szavazásra teszi fel az előterjesztést. Megállapítja, hogy a Képviselő-testület egyhangúlag támogatta a határozati javaslatot  és meghozta az alábbi határozatot:
153/2011. (IX.08.) határozat:

/A Jászárokszállás, Gyóni Géza utca 24. szám alatti 2128 hrsz-ú ingatlanból 211 m2 nagyságú terület megvásárlásáról/

Jászárokszállás Város Önkormányzata (továbbiakban Vevő) megvásárolja Horváth Imréné (szn: Lehóczki Ilona, sz.: Jászárokszállás, 1919.10.24., an: Kovács Anna) 5123 Jászárokzállás, Gyóni Géza utca 24., Horváth Ilona (sz: Jászárokszállás, 1947.01.04., an: Lehóczki Ilona) 3200 Gyöngyös, Zöldhíd utca 9., Juhászné Horváth Katalin (sz: Jászárokszállás, 1955.03.20., an: Lehóczki Ilona) 3200 Gyöngyös, Bajcsy-Zsilinszky utca 27/1. és Kovács Zoltánné (szn: Horváth Zsuzsanna, sz: Jászárokszállás, 1949.03.04, an: Lehóczki Ilona) 5123 Jászárokszállás, Hunyadi utca 32. szám alatti lakosok (továbbiakban Eladók) tulajdonát képező Jászárokszállás, Gyóni Géza utca 24. szám alatti 2128 hrsz-ú, 800 m2 nagyságú lakóház, gazdasági épület, udvar művelési ágú ingatlanából a NEOCODE Bt. (5100 Jászberény, Tompa Mihály utca 38/A.) által elkészített változási vázrajza szerinti 211 m2 nagyságú területet.

Jászárokszállás Város Önkormányzata, mint vevő az Eladóktól az ingatlanrészt a következő feltételek szerint vásárolja meg:

· A megvásárolandó 211 m2 nagyságú területetet a Vevő a kölcsönösen kialkudott 3.500,-Ft/m2 vételáron vásárolja meg. A megvásárolandó terület vételára összesen 738.500-Ft, azaz Hétszázharmincnyolcezer-ötszáz forint.

· Az adásvételi szerződéssel felmerülő ügyvédi, földmérői és földhivatali költséget a Vevő viseli.

· A Vevő a továbbiakban vállalja, hogy a meglévő vízóraaknát az új telekhatáron belül saját költségen visszaépíti.

· A Vevő az eladónak a létesülő új telekhatárára vasbetonoszlopokon lévő 1,5 méter magas horganyzott fonatú, három soros feszítő huzallal ellátott kerítést épít. A Dobó utcai telekszakaszra 3 méter széles nagykaput létesít.

Az adásvételi szerződés aláírásával egyidejűleg a Vevő megfizeti az Eladóknak a kialkudott vételárat, az Eladók pedig az ingatlant a Vevő birtokába adják.

A Vevő kötelezettséget vállal arra, hogy az adásvételi szerződés ingatlan-nyilvántartásba történő átvezetését követően 60 napon belül a vízóraaknát és kerítést megépíti.

A Képviselő-testület az adásvételi szerződés megkötésére felhatalmazza a polgármestert.

Felelős: Gergely Zoltán polgármester

Határidő: folyamatos.

Erről értesülnek:

1.) Horváth Imréné 5123 Jászárokszállás, Gyóni Géza utca 24. (eladó)

2.) Kovács Zoltánné 5123 Jászárokszállás, Hunyadi utca 32. (eladó)

3.) Horváth Ilona 3200 Gyöngyös, Zöldhíd utca 9. (eladó)

4.) Juhászné Horváth Katalin 3200 Gyöngyös, Bajcsy-Zsilinszky utca 27/1. (eladó)

5.) Jászárokszállás Város Önkormányzata - képviseli: Gergely Zoltán polgármester (vevő)

6.) Körzeti Földhivatal 5100Jászberény, Ady Endre utca 34.

7.) Polgármesteri Hivatal Pénzügyi Iroda Helyben

8.) Polgármesteri Hivatal Műszaki Iroda Helyben

9.) Irattár.

20. napirend: Önkormányzati belterületi utak burkolat felújítása

Gergely Zoltán polgármester: A Bajcsy utcai beruházásnál 8.000.000,- Ft-nak és a hitelkeretből még rendelkezésre álló összeg terhére egy utat fel lehet újítani a városban. A képviselők javaslata alapján a Bogdán Flórián utca és a Virág Benedek utca áll első helyen a felújítandó utcák között. A hitelkeret csak útfelújításra használható fel. Két határozati javaslat készült ezzel kapcsolatban. 
Bakainé Magyari Melinda műszaki irodavezető: A „A” csoportban a Bogdán Flórián utca és kapcsolódó két utcája, a „B” csoportban a Virág Benedek egy szakaszának és járdájának felújítása szerepel. Önkormányzati utak felújításával kapcsolatosan indult a Széchenyi Terv keretében egy pályázat, amelyet jelen esetben azonban nem tud kihasználni az Önkormányzat, mert gyűjtő utakra írták ki. Ismerteti a két változatra vonatkozó fontosabb részleteket. Az utcákat három méter szélességben, átlagban öt-hét centiméter vastagságú bitumenezéssel újítanák fel. 

Gergely Zoltán polgármester: Mindkét utca felújítására nincs elegendő forrás, ezért kell dönteni a két változat között. 

Petró Géza képviselő: A Pénzügyi és Városfejlesztési Bizottság tárgyalta az előterjesztést, de egy-egy igen szavazattal, három tartózkodás mellett nem hozott döntést. A kettő közül 3,5 millió forinttal olcsóbb a „B” változat, ezért a Virág Benedek utca felújítását javasolja. 

Csőke István képviselő: A Bogdán Flórián utca felújítását javasolja, mert ott nincs járda sem, egyszer már kimaradt a felújításból, a Kuruc utca felújítása idején. Az utcában több önkormányzati telek van, amelyek talán könnyebben értékesíthetők lennének. 

Szerző Csaba képviselő: Végigjárta mindkét utcát, a Virág Benedek utca lényegesen rosszabb állapotban van a Bogdán Flórián utcánál. A Virág Benedek utcában sokkal több lakót érintene az útfelújítás. 

Kovácsné Tősér Zsuzsanna képviselő: A Bogdán Flórián utcában 670 métert kellene a közbeeső utcákkal együtt megépíteni, a Virág Benedekben 473 métert. A Bogdán Flórián utcát javasolja, mert ott még eladásra váró telkek vannak. Az ott lakók jóval korábban ígéretet kaptak már az utca rendes kialakítására is. 

Csomor János képviselő: A Virág Benedek utcán lassan teljesen eltűnik az útalap, mindkét utcavégen szinte lehetetlen a kihajtás a szintkülönbség miatt. A költségmegtakarítás is fontos a jelenlegi helyzetben. 

Szerző Csaba képviselő: A Bogdán Flórián utca esetleges kátyúzásáról érdeklődik. 

Gergely Zoltán polgármester: A korábbiakban már nagyon sokszor megtették, de a felső réteg már elöregedett, nem tartós. 

Kovácsné Tősér Zsuzsanna képviselő: A Bogdán Flórián utcában a járdafelújítást javasolja, hogy legalább a járda kialakítása történjen meg, nézzék meg a lehetőségét. 

Bakainé Magyari Melinda műszaki irodavezető: Ismerteti a két határozati javaslatot. 
Gergely Zoltán polgármester: Szavazásra bocsátja a Bogdán Flórián utca felújításáról szóló „A” határozati javaslatot. Megállapítja, hogy két igen szavazatot kapott a javaslat. 

Szavazásra teszi fel a Virág Benedek utca felújításáról szóló „B” határozati javaslatot. Megállapítja, hogy a Képviselő-testület hét igen, kettő nem szavazattal elfogadta a határozati javaslatot és meghozta az alábbi határozatot:
154/2011. (IX.08.) határozat:

/A Virág Benedek utca Deák út – Prohászka u. és a Prohászka – Hunyadi utcák közötti szakasza burkolatának és a járdájának a felújításáról/

Jászárokszállás Város Önkormányzatának Képviselő-testülete a Műszaki Iroda előterjesztésében foglaltakat megvizsgálta és figyelembe véve az útépítési munkálatok várható költségeit, valamint az Önkormányzat pénzügyi lehetőségeit, a Virág Benedek utca Deák út – Prohászka u. és a Prohászka – Hunyadi utcák közötti szakasza burkolatának, valamint járdájának a felújítását rendeli el az előterjesztésben foglaltak szerint.

Felelős: polgármester, Műszaki Iroda

Határidő: folyamatos.

Erről értesül: 1./ Műszaki Iroda

                      2./ Pénzügyi Iroda

                      3./ Irattár.

21. napirend: Jászárokszállás város hatályos belterületi határvonalának megváltoztatásáról

Gergely Zoltán polgármester: A Rosenberger Magyarország Kft. melletti területet érinti a belterületi határvonal megváltoztatásáról szóló előterjesztés. 

Bakainé Magyari Melinda műszaki irodavezető: A belterületi határvonal egy telket felez meg, melynek egyik része bel-, másik része külterületen található. Ahhoz, hogy a telket megosztva belterületbe tudják vonni, a Képviselő-testület döntése szükséges. Ezzel a művelési ágból is ki tudnák vonni és eladásra kijelölhetnék. 

Petró Géza képviselő: A Pénzügyi és Városfejlesztési Bizottság egyhangúlag támogatta az előterjesztést. 

Gergely Zoltán polgármester: Az előző ingatlan kijelöléshez kapcsolódik az előterjesztés. Szavazásra teszi fel a határozati javaslatot. Megállapítja, hogy a Képviselő-testület egyhangúlag elfogadta a javaslatot és meghozta az alábbi határozatot:

155/2011. (IX.08.) határozat:

/Jászárokszállás város hatályos belterületi határvonalának megváltoztatásáról/

Jászárokszállás Város Képviselő-testülete a Jászárokszállás 0320/34 helyrajzi számú ingatlan mellékelt vázrajz szerinti részének belterületbe vonását kezdeményezi.

A belterületbe vonási eljárás lebonyolításával a Műszaki Irodát bízza meg.

Felelős: Farkas Renáta főépítész, Műszaki Iroda

Határidő: folyamatosan

Erről értesül:

· Farkas Renáta főépítész Helyben

· Polgármesteri Hivatal Műszaki Iroda Helyben

· Irattár.

22. napirend: Jászárokszállás, Bajcsy-Zsilinszky u. 22. szám alatti telek szennyvíz közműfejlesztési hozzájárulásról

Bakainé Magyari Melinda műszaki irodavezető: A képviselő-testület felé érkezett kérelem alapján a Bajcsy-Zsilinszky u. 22. szám alatti telek tulajdonosait képviselő ügyvédi iroda kérte a közműfejlesztési hozzájárulás elengedését. Kérték, hogy az Önkormányzat, illetve a Műszaki Iroda nyilvánítsa beépíthetetlen területté a telket. A telek üresen áll, de a nyilvántartás szerint a földhivatalnál egy épület van rajta bejegyezve. Jelen állapotában a telek teljes mértékben megfelel a beépítési feltételeknek. Tizennégy tulajdonosa van a teleknek, szennyvíz közműfejlesztési hozzájárulásként 280.000,- Ft-ot kellene befizetniük. Egy tulajdonos részben befizette, a többi tulajdonos nem teljesített befizetést. 

Gergely Zoltán polgármester: A rákötési lehetőség biztosított, mert be van vezetve a csonk. 

Petró Géza képviselő: A Pénzügyi és Városfejlesztési  Bizottság egyhangúlag támogatta a határozati javaslatot. 

Gergely Zoltán polgármester: Szavazásra bocsátja a javaslatot. Megállapítja, hogy a Képviselő-testület egyhangúlag elfogadta a határozati javaslatot és meghozta az alábbi határozatot:

156/2011. (IX.08.) határozat:

/Az 5123 Jászárokszállás, Bajcsy-Zsilinszky u. 22. szám alatti telek tulajdonosaira kivetett szennyvíz közműfejlesztési hozzájárulás teljes összege elengedésének elutasításáról/

Jászárokszállás Város Önkormányzatának Képviselő-testülete nem adja hozzájárulását ahhoz, hogy az 5123 Jászárokszállás, Bajcsy-Zsilinszky u. 22. szám alatti telekkel kapcsolatosan fennálló közműfejlesztési hozzájárulás összege elengedésre kerüljön, mivel a telek építési telek, a vonatkozó jogszabályok betartásával épülettel beépíthető.

Felelős: Pénzügyi Iroda (Adócsoport)

Határidő: értelemszerűen

Erről értesülnek: 1./ Dr. Lóczi Gabriella Ügyvédi Iroda 1115 Budapest, Bartók Béla út 92-


94., B1 lhz. VII./73.



      2./ Pénzügyi Iroda (Adócsoport) Helyben

                              3./ Műszaki Iroda Helyben

                              4./ Irattár.

23. napirend: A Széchenyi István Általános Iskola, Óvoda és Zeneiskola angliai és párizsi kirándulásain résztvevő tanulók támogatásáról
Csomor János képviselő: Az általános iskolának hosszú idő után egy londoni tanulmányutat sikerült megvalósítani, melyen huszonnégy tanuló vesz részt. A bekerülési költségből 100.000,- Ft-ot vállaltak a családok, az utazás körülményeinek javításához gyermekenként 5.000,- Ft-os támogatást kérnek az Önkormányzattól. Három 8. osztályos tanuló egy országos kémia pályázaton vett rész, 2. helyet értek el. Nevelőikkel együtt utazhatnak ki Párizsba, amely utazás teljes költsége biztosított. A repülőtérre utazás és hazaszállítás költségeihez kérnek hozzájárulást a Képviselő-testülettől. Az Oktatási, Sport és Ügyrendi Bizottság egyhangúlag támogatta a javaslatot. 
Gergely Zoltán polgármester: Összesen 135.000,- Ft-os összeget jelentene a támogatás a huszonhét gyermek számára. 
Kovácsné Tősér Zsuzsanna képviselő: A munkaközösség vezetője őt is megkereste a kéréssel, és támogatásáról biztosította. Van olyan család, ahonnan kettő gyerek is megy, így a szülők részéről nagyon nagy áldozatot jelent az utazás. Az idei évben több külföldi utat is támogatott már az önkormányzat, melyek mindig nagy élményt jelentettek a gyermekeknek. A támogatással minden váratlan kiadásra felkészülhetnének. 
Gergely Zoltán polgármester: Fontos, hogy a gyerekek minél többet lássanak a világból és megismerjék azt. Örömteli, hogy ebben segíthetnek. 

Szavazásra teszi fel a határozati javaslatot. Megállapítja, hogy a Képviselő-testület egyhangúlag elfogadta a javaslatot és meghozta az alábbi határozatot:

157/2011. (IX.08.) határozat:

/A Széchenyi István Általános Iskola, Óvoda és Zeneiskola angliai és párizsi tanulmányi kirándulásán részt vevő tanulók támogatásáról/

Jászárokszállás Város Önkormányzatának Képviselő-testülete a Széchenyi István Általános Iskola, Óvoda és Zeneiskola tanulói közül az angliai tanulmányi kiránduláson részt vevő 24 tanulónak gyermekenként 5.000,-Ft, azaz Ötezer forint, míg a párizsi tanulmányi kiránduláson részt vevő 3 tanulónak gyermekenként szintén 5.000,-Ft, azaz Ötezer forint összegű támogatást nyújt a költségvetés tartalékkeretének terhére. Ez összesen 135.000,-Ft, azaz Egyszázharmincötezer forint összegű támogatást jelent.

Felelős: polgármester, Pénzügyi Iroda

Határidő: értelemszerűen.

Erről értesülnek: 1./ Széchenyi István Általános Iskola, Óvoda és Zeneiskola

                            2./ Pénzügyi Iroda Helyben

    3./ Irattár.

24. napirend: A polgármester együttműködési megállapodásokkal kapcsolatos beszámolója 

Gergely Zoltán polgármester: Az Agócs és Fiai Kft-vel és a Porfesték Kft-vel együttműködési megállapodást kötött arról, hogy a két cég által megépítendő fitnesz-wellness központ megépítésében a pályázathoz nem anyagi, hanem szellemi támogatással részt vesz az Önkormányzat. A pályázaton plusz pontokat kaphat, ha minél több támogatót tud felsorolni a pályázó. Támogatói nyilatkozatot írt alá a Palóc Üdülő is a két pályázóval, javítandó annak esélyeit, hogy Jászárokszálláson wellness központot építsenek. Kéri, hogy a Képviselő-testület határozatban hagyja jóvá a megállapodást, amennyiben azt jónak tartja. 
Petró Géza képviselő: A Pénzügyi és Városfejlesztési Bizottság egyhangúlag támogatta a javaslatot. 
Gergely Zoltán polgármester: Végre egy helyi vállalkozó Jászárokszálláson akar beruházni nagyobb összeggel. 

Szavazásra bocsátja a határozati javaslatot. Megállapítja, hogy a Képviselő-testület egyhangúlag elfogadta a javaslatot és meghozta az alábbi határozatot:

158/2011. (IX.08.) határozat:

/A polgármester Agócs és Fiai Kft-vel és a Porfesték Forgalmazó Kft-vel kötött együttműködési megállapodásaival kapcsolatos beszámolójának elfogadásáról/

Jászárokszállás Város Önkormányzatának Képviselő-testülete Gergely Zoltán polgármester beszámolóját az Agócs és Fiai Kft-vel és a Porfesték Forgalmazó Kft-vel kötött együttműködési megállapodásokról elfogadja, és egyidejűleg az együttműködési megállapodásokat jóváhagyja.

Határidő: folyamatos

Felelős: Gergely Zoltán polgármester

Erről értesülnek: 1./ Agócs és Fiai Kft. 5123 Jászárokszállás, Deák F. u. 61.

    2./ Porfesték Forgalmazó Kft. 5123 Jászárokszállás, Deák F. u. 61.

    3./ Irattár.

25. napirend: A Pénzügyi és Városfejlesztési Bizottság tájékoztatója ingatlan eladásról

Gergely Zoltán polgármester: A Pénzügyi és Városfejlesztési Bizottság ingatlan eladásáról döntött. A szabályzat szerint az 5.000.000,- Ft alatti értékű ingatlanok eladását a Képviselő-testület a Bizottság hatáskörébe utalta, amelyen a következő testületi ülésen beszámolási kötelezettsége van. 
Petró Géza képviselő: A Pénzügyi és Városfejlesztési Bizottság egy 1078 m2 nagyságú, 425 helyrajzi számú beépítetlen területet értékbecslő által felértékelt, 600,- Ft +ÁFA négyzetméterenkénti áron, bruttó 750.000,- Ft összegért került értékesítésre. Több jelentkező nem volt erre a területre, a foglalót megfizették. A vevők vállalják a szennyvíz- és ivóvíz közműfejlesztési hozzájárulás megfizetését. A bizottság felhatalmazta a polgármestert a szerződés megkötésére. 
Bakainé Magyari Melinda műszaki irodavezető: Tájékoztatták a vevőt arról is, hogy a telek régészeti területre esik, amely nem jelenti, hogy oda nem építkezhet, hanem az építési engedély kiadása előtt szakhatósági hozzájárulást kell kérni az adott szakhatóságtól. Az építési engedély kiadásának várhatóan nem lesz akadálya. 

Gergely Zoltán polgármester: Várhatóan még az idei évben elkezdik az építkezést. Szavazásra bocsátja a döntés tudomásul vételét. Megállapítja, hogy a Képviselő-testület egyhangúlag tudomásul vette a Pénzügyi és Városfejlesztési Bizottság döntését. 

Megköszöni az aktív részvételt és bezárja az ülést. 

A jegyzőkönyv lezárva: 2011. szeptember 8-án 17 óra 45 perckor. 

Kmf. 


Gergely Zoltán




    Dr. Gábris Emese


 polgármester






jegyző

